text:
Húsarhaldsskúlin í Klaksvík verður boðin út komandi vár
Politikkur28-09-2018 - 07:26 - Jóanis Albert Nielsen
Ætlanin er at bjóða Húsarhaldsskúlan í Klaksvík út á vári 2019. Tað svarar løgmaður í einum § 52a fyrispurningi frá Bjørn Kalsø, løgtingsmanni, um Húsarhaldsskúlan í Klaksvík.
"Útboð væntast at verða í apríl 2019, og tá ið støða er tikin til innkomnu tilboðini, byrjar sjálv byggingin. Spakin væntast at verða settur í í juni 2019," svarar løgmaður millum annað.
Fulla svar løgmans kann lesast niðanfyri:
Fyrispurningurin var soljóðandi:
- Hvussu langt eru fyrireikingarnar komnar í sambandi við ætlanina at byggja nýggjan Húsarhaldsskúla í Klaksvík?
- Nær verður spakin settur í, so farast kann undir at byggja?
- Nær kann roknast við, at næmingar kunnu byrja í nýggjum bú- og undirvísingarhølum?
Svar:
Til 1: Fyrst er at siga, at ætlanin at byggja nýggjan húsarhaldsskúla í Klaksvík er úrslit av eini felagsverkætlan, sum Húsarhaldsskúlin í Klaksvík hevur tikið stig til, har skúlin, Mentamálaráðið, Klaksvíkar kommuna og Bústaðir eru samstarvspartar. Tað er Klaksvíkar kommuna, sum stendur fyri byggingini vegna sjálvsognarstovnin Húsarhaldsskúli Føroya. Tað er sostatt ikki landið, sum stendur fyri byggingini.
Landsstýriskvinnan í mentamálum fekk byggiskránna at byggja nýggjan húsarhaldsskúla handaða í februar 2016. Sum framhald av arbeiðinum at gera byggiskránna var ein stýrisbólkur mannaður at standa fyri byggingini. Mentamálaráðið hevur umboð í stýrisbólkinum.
Umboðið hjá Mentamálaráðnum upplýsir, at fyrireikingararbeiðið hevur gingið væl higartil. Tað er komið væl áleiðis at gera eitt skipanaruppskot. Hetta væntast liðugt í september í ár, og tá byrjar sjálvt prosjektarbeiðið, ið verður liðugt í apríl 2019.
Samstundis verður sjálvt byggilendið gjørt klárt nú í heyst, soleiðis at klárt verður at byrja byggingina í 2019.
Til 2: Útboð væntast at verða í apríl 2019, og tá ið støða er tikin til innkomnu tilboðini, byrjar sjálv byggingin. Spakin væntast at verða settur í í juni 2019.
Til 3: Soleiðis sum tíðarætlanin sær út, verður nýggi bygningurin tikin í nýtslu í august 2021.
Í Tinganesi, 25. september 2018
Aksel V. Johannesen
løgmaður


c: text/html

text:
Súkkluleiga
Á Visit Norðoy kanst tú leiga tær eina súkklu – annnaðhvørt í ein dag ella fleiri.
Tú kanst taka súkkluna við tær yvir á Kalsoynna og uppliva oynna við teimum mongu tunnlunum og merkisverdu upplivingum á tveimum hjólum.
Góðir møguleikar eru eisini fyri at uppliva Klaksvík á súkklu, og eitt nú er teinurin út í Grøv vakur og lættur at súkkla.
Hetta eru bert tveir møguleikar av mongum, og hvagar leiðin gongur, er heilt upp til tykkara.
Støkk inn á gólvið og hoyr meira um møguleikar at súkkla í Norðuroyggjum
Kostnaður:
100 krónur fyri 1 dag
180 krónur fyri 2 dagar
260 krónur fyri 3 dagar
340 krónur fyri 4 dagar
420 krónur fyri 5 dagar
500 krónur fyri 6 dagar
580 krónur fyri 7 dagar
Depositum á 500 krónur verður kravt fyri hvørja leigaða súkklu. Tað verður endurrindað, tá ið súkklan verður latin inn aftur.
Hjálmur og endurskinsvestar eru við í prísinum fyri hvørja súkklu.

robotstxt: allowed

filter: keep


text:
Rag'n'Bone Man á G! 2018
01-12-2017
Rory Charles Graham, í tónleikinum kendur sum Rag'n'Bone Man, er 32 ára gamal breti, sum veruliga hevur havt undanvind við fyrstu útgávuni, Human
Fred Ruddick, bókari á G!, sigur, at tað hevur verið ein drúgv tilgongd at at fáa avtaluna í hús.
Hetta er eitt háaktuelt navn, sum passar sum fótur í hosu í konseptið, sigur Fred Ruddick, errin..
Hann greiðir eisini frá, at G! nú verður víðkað til at fevna um fýra dagar.
Sostatt byrjar festivalurin í 2018 mikudag heldur enn hósdag.


text:
Starvsmannafelagið og skattafrádráttur fyri fakfelagsgjald ???
Farna mánaða skrivar formaðurin í Starvsmannafelagnum í miðlunum at tíðin er komin til at vit fáa skattafrádrátt fyri fakfelagsgjald í Føroyum.
Í øðrum londum er tað skattafrádráttur fyri fakfelagsgjald. Í Danmark kom lóg í gildi áðrenn 1922 um fakfelagsfradrátt. Ella fyri uml. 100 árum síðani.
Tað hava verið ørgrynni av føroyingum í Danmark til útbúgving og til arbeiðis hesi nógvu árini, so vit eru øll vitandi um hettar.
Og formaðurin í Starvsmannafelagnum er komin til at nú eiga vit í Føroyum eisini at hava hendan rættin. til.
Hví hava føroysku fakfeløgini hildið at hesin fyrimunur ikki átti at komið føroyskum fakfelagslimum tilgóða tey nógvu farnu árini ?
Og hvat er tað sum júst nú tilsigur at føroyskir fakfelagslimir skulu fáa sama fyrimun sum í øðrum londum ?


text:
fyri fakligan áhugabólk av sjúkrarøktarfrøðingum,
sum starvast við geriatriskari og gerontologiskari sjúkrarøkt
og/ella hava áhuga fyri hesi sergrein.
§ 1.
Navn
Navn áhugabólksins er: Fakligur Áhugabólkur fyri Geriatriskar og Gerontologiskar sjúkrarøktarfrøðingar og sjúkrarøktarfrøðingar, ið hava áhuga fyri hesi sergrein. Stytt: FÁG4
§2.
Endamál
Endamál áhugabólksins er:
- at menna heilsu- og sjúkrarøkt innan hesa sergrein við støði í nýggjastu granskingarúrslitum
- at stuðla hvørjum øðrum og menna fakliga førleikan
- at miðla nýggjastu gransking innan hesa sergrein
- at fremja samstarvið millum fakligar áhugabólkar
- at fremja samanhald millum limirnar í áhugabólkinum
§3.
Limir, inn- og útliman
Sjúkrarøktarfrøðingar, ið eru autoriseraðir og eru limir í Felagnum Føroyskir Sjúkrarøktarfrøðingar (FFS), kunnu gerast limir í FÁG4.
Sjúkrarøktarfrøðingar kunnu gerast limir við at venda sær til Felagið Føroyskir Sjúkrarøktarfrøðingar, sum síðan boðar FÁG4 frá.
Útliman verður gjørd við at venda sær til skrivaran í FÁG4.
§4.
Limagjald
Aðalfundurin hjá FÁG4 ásetir limagjaldið.
§5.
Atkvøðurættur
Atkvøðurætt hava allir limir, ið hava goldið limagjald til Felagið Føroyskir Sjúkrarøkarafrøðingar og FÁG4.
§ 6.
Nevndin
Nevndin í áhugabólkinum leiðir bólksins arbeiði.
Nevndin verður vald á aðalfundi.
Nevndin hevur í mesta lagi 5 limir
Nevndin skipar seg sjálv við formanni, kassameistara og skrivara á fyrsta nevndarfundi eftir aðalfundin.
Valskeiðið er 2 ár.
§ 7.
Val
Nevndarval fer fram á aðalfundinum hvørt ár.
3 limir standa fyri vali líka ár og 2 ólíka ár.
§ 8.
Nevndarfundur
Nevndin hevur minst 2 fundir um árið, ella so ofta sum formaðurin ella minst 2 nevndarlimir halda tað vera neyðugt.
Gerðabók skal førast og undirskrivast av øllum nevndarlimum á fundi.
Nevndin er viðtøkufør, tá minst 3 limir eru á fundi.
§ 9.
Aðalfundur
Aðalfundurin er hægsti myndugleiki hjá áhugabólkinum. Fundurin verður hildin um várið við minst 14 daga varskó.
Bert limir í FÁG4 kunnu luttaka.
Á aðalfundinum hevur hvør limur eina atkvøðu.
Á dagsskránni skulu vera hesi mál:
1) Val av fundarstjóra
2) Val av atkvøðuteljara
3) Góðkenning av dagsskránni
4) Frágreiðing formansins
5) Framløga av fíggjarætlan, roknskapi og áseting av limagjaldi
6) Val av nevndarlimum
7) Innkomin uppskot
8) Val av grannskoðara
9) Ymiskt
Broyting av viðtøkum fer fram á aðalfundi við vanligum meiriluta.
Uppskot, sum skulu viðgerast á aðalfundinum, skulu vera nevndini í hendi í seinasta lagi ein mánað áðrenn fundin. Uppskotini skulu vera skrivlig.
Øll mál verða samtykt við vanligum meiriluta av teim uppmøttu á aðalfundinum.
Viðtøkurnar koma í gildi, tá tær hava verið viðgjørdar og góðkendar í nevndini í FFS.
§ 10.
Eykaaðalfundur
Boðað skal verða til eykaaðalfund, tá ið nevndin heldur tað vera neyðugt ella tá ið 25 % av limunum í FÁG4 skrivliga krevja tað.
Boðast skal frá við 7 daga freist.
§11.
Roknskapur og ársfrágreiðing
Roknskaparár áhugabólksins er álmanakkaárið.
Nevndin skal syrgja fyri, at nágreiniligur roknskapur verður førdur yvir allar inntøkur og útreiðslur. Nevndin skal syrgja fyri, at roknskapurin verður latin grannskoðara í góðari tíð áðrenn aðalfundin hjá FFS.
Somuleiðis skal ársfrágreiðing sendast til felagið áðrenn aðalfundin hjá FFS.
§12.
Fíggjarlig ábyrgd
Felagið Føroyskir Sjúkrarøktarfrøðingar er fíggjarliga óheft av hesum áhugabólki soleiðis, at einans áhugabólkurin sjálvur við nevnd sínari sambært viðtøkum bólksins ábyrgist fyri útreiðslum og møguligari skuld hjá bólkinum.
§ 13.
Avtøka
Áhugabólkurin kann ikki takast av uttan so, at 2/3 av limunum, ið møttir eru á aðalfundi atkvøða fyri avtøku.
Aðalfundurin og nevndin í Felagnum Føroyskir Sjúkrarøktarfrøðingar ger í sambandi við avtøku av, hvat skal gerast við ognir áhugabólksins.
Soleiðis samtykt á aðalfundi
í Tórshavn, tann 5. apríl 2016


text:
Mikukvøldið 3. okt. kl. 19 verður felags foreldrafundur í 8. flokkunum. Møtt verður í gomlu fimleikahøll.
Charlotta Thorsteinsson, lesivegleiðari, fer at tosa um lesing.
Leivur Vitalis, deildarleiðari, fer at tosa um, hvat skúlin væntar av næmingum og foreldrum.
Síðani verður farið í flokshølini til prát við toymið av lærarum, sum er um flokkin, og eftir tað ber til at sleppa ein rundtúr í nýggja skúlanum.
Fundurin endar í seinasta lagi kl. 20:30
Flokslærarnir
Nakrir næm. hava fingið skrubb. Eg leggi leinkið til ein faldara frá Gigni um evnið niðanfyri. Vinarliga verið uppmerksom og kunnið tykkum um evnið: trýst her!
Vinarliga takið øll hetta í álvara og gerið tykkara til, at vit sleppa av við hana sum skjótast. Ein vegleiðing frá gigni er her: trýst her!
Mín teldupostur er: bergljot.johannesen@skulin.fo
Læraratoymið: Bergljót Johannessen (BeJ), Vitalia Black (VB) og Kjartan Sleire (KS)
Danskt og samelagsf.: Bergljót Johannessen (BeJ)
Føroyskt: Vitalia Black (VB)
Støddfrøði: Maria Isaksen (MI)
Enskt og søgu: Kjartan Sleire (KS)
Alis og evnafrøði: Maria Norðoy (MN)
Lívfrøði: Emil Jacobsen (EJ)
Kristni: Bjarni Ziska Dahl (BZ)
Landalæra: (EJ)
Týskt: Randi Brim (RB)
Alis/evnafr.: Maria Norðoy (MN)
Ítróttur: Jákup E. Jacobsen (JáJ), Maria Norðoy (MN), Jórun Høgnesen (JHø) Jákup Mikkelesen (JM) og Ragnhild Ellingsgaard (RE)
Skipanin byrjar mánadagin 16. apríl, men til ber longu nú at bíleggja. Fyrstu ferð skal tú tó stovna teg sum brúkara.
Nakrir stuttir støddfrøðifilmar eru lagdir í mappuna Støddfrøði. Kanska kunnu tit fáa gleði av at hyggja eftir teimum:-)


text:
Orð og lag: David Meece
Týtt: Heine Lützen
Sum lítil børn vit gleddust jólamorgni á,
vit gávur fingu tá, tað gleði bar,
men vit vistu ei til fulnar, um tað barn, ið tá var føtt,
tí størsta gávan gevast kann, tá givin varð.
Vit vóru orsøk, at hann gav sítt lív,
vit vóru orsøk til hans pínslu og stríð,
til ein heim uttan vón, gav hann alt, gevast kann,
og orsøk til lív okkum vann.
Sum tíðin leið, vit vistu meir um hendan mann,
at sum hans lív rann fram, gav allan seg,
at hann varð nelgdur á ein kross,
og fyri okkum gav sítt lív,
í kærleika, í kærleika.
Nú eg havi funnið orsøk at liva,
við at liva hvønn ein dag fyri ásjón hans,
lív mítt prógva skal tað, at hann livir í dag,
við at geva mítt alt til hann, bert til hann.


text:
Fólk við serligum avbjóðingum
Tað politiskt rætta málið snýr seg serliga um fólk, sum víkja frá meirilutanum, tað kunnu vera fólk, sum bera brek av ymsum slag, sjúk, fátæk, misnýtarar, minnilutar.
Tey, sum eina ferð vórðu umrødd sum menningartarnað, verða í dag umtalað sum fólk við serligum avbjóðingum. Tað eru ikki nógv ár síðani, at hesin bólkur varð umtalaður sum fólk við serligum tørvi, sum tá varð hildið at vera ein virðilig orðing. Undan tí vórðu tey umrødd sum menningartarnað. Fyri tíggju - tjúgu árum síðani vórðu hesi somu fólk evnaveik, seinment, brekað, handikappað o.s.fr. Vit hava ikki sæð ta seinastu greinina á hesum buli enn.
Hesi fólk, sum við nýføroyskum málburði hava serligar avbjóðingar, eru eitt skúladømi um ein bólk, har tað hevur alstóran týdning at nýta tað politiskt rætta málið. Tað er helst lítil ivi um, at orðingin við serligum avbjóðingum er jaligari enn við serligum tørvi, tí orðið tørvur sipar til at vera bundin at umsorgan frá øðrum vegna vantandi førleika, meðan avbjóðing hinvegin bendir á, at lívið hjá hesum fólkum skal vera ein avbjóðing eins væl og hjá øðrum sokallaðum vanligum fólkum. Hesi fólkini skulu fáa møguleika at fáa eina virðiliga tilveru við nøkrum tilboðum, hentleikum o.s.fr., sum samfelagið eigur at kunna bjóða teimum. Tørvur vísir aftureftir, tí tað bendir á ein førning frá fortíðini, meðan avbjóðing líkasum vísir frameftir til tað ókomna, eitt sindur ivasama men spennandi. Her eru nakrir snávingarsteinar, treyðugt so, men takið, avbjóðingin, verður eyðvitað at vinna á hesum meinbogum. Harumframt er orðið avbjóðing eitt mótaorð, tí øll vilja hava avbjóðingar í lívinum, avbjóðingar sum gamaní eru øðrvísi enn tær “serligu avbjóðingarnar”.
Øll greinin kann lesast við at klikkja á hetta leinkið:
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Fríggjadagin hevði listamaðurin Bárður Oskarsson fernisering í tí nýggja Galerie Fous í Lambgerði 1 í Havn. Framsýningin inniheldur tekningar og málningar og síðsti kjansur at síggja hana er í dag og í morgin millum klokkan 15 og 18.
Bárður Oskarsson hevur við sínum poetisku, skemtiligu og hugvekjandi tekningum í fleiri ár víst, at hann hevur tamarhald á grátónaskalanum. Nú hevur listamaðurin tikið eitt tilvitað val um eisini at frávelja litir í sínum málningum. Hetta haldi eg er eitt áhugavert val, sum á mangan hátt gevur málningunum styrki og dýpd. Tað er greitt, at avmarkingin, sum listamaðurin hevur givið sær sjálvum, hevur latið upp fyri nøkrum møguleikum fyri hann og at tað svart hvíta útspælið gevur eitt fruktagott mótspæl til hansara listarligu visiónir. Tað hevði verið gott at sæð eina framsýning av hesum málningunum eitt stað, har tað er betri pláss. Men tað sær út til, at listamaðurin vinnur á vandanum fyri tí klisjémerkta, sum býr í tí moll stemmaða grátónamálarínum. Í staðin viðger hann ta serligu flykrandi nærveruna, ta avoyddu atmosferuna, sarta klangin og óveruliga dámin, sum av sær sjálvum fylgir við á ein originalan, persónligan og grundleggjandi leitandi hátt.


text:
1929-1995
Michael Ende er týskur rithøvundur, føddur í Garmisch. Sum barn gekk hann á Waldorff skúlanum, og skriving hansara er merkt nógv av antroposofiskum hugburði.
Í fjøruti árunum skrivaði hann yrkingar og smásøgur. Eftir kríggið fór hann á sjónleikaraskúla í München, samstundis sum hann arbeiddi á útvarpsstøðini Bayrische Rundfunk.
Ende er serliga kendur fyri Ta óendaligu søguna og Momo, sum báðar eru filmatiseraðar.
Útgávur:
1995 Momo
Heiður:
1974 Deutschen Jugendbuchpreis fyri Momo
1974 Europäischer Jugendbuchpreis fyri Momo
Heimasíða:
michaelende.de


text:
Flestu av fremstu føroysku útflutningsfyritøkum av fiskavørum eru á føroyska landabásinum, sum liggur væl fyri í høvuðshøllini og verður vitjaður av nógvum keyparum úr øllum heiminum.
Hetta er 23. ferðin at messan er, og Føroyar hava tikið lut frá byrjan. Niels Winther, ráðgevi í Vinnuhúsinum, vísir á, at tað hevur stóran týdning, at Føroyar taka lut:
- Føroyar útflyta fyri 6 milliardir í fiskavørum, so tað er sjálvsagt, at Føroyar skulu vera væl umboðaðar á heimsins størstu sjógætismessu við keyparum úr øllum heiminum, sigur Niels Winther og greiðir frá, at messan gevur sjógætisvinnuni beinleiðis samband við nógvar professionellar keyparar og veitarar úr øllum liðum í vinnuni.
Hann leggur afturat, at tað hevur stóran týdning, at tað er sjónligt, at tað er ein føroyskur landabásur, tí nógvir keyparar vita, at okkara vørur og tænastur eru í heimsflokki.
Tað eru Sansir, sum skipa fyri landabásinum saman við Vinnuhúsinum. Lena L. Mohr, stjóri á Sansum greiðir frá, at tað hevur týdning, at alt fungerar, sum tað skal, og er 100% í ordan:
- Vit leggja dent á, at landabásurin er sjónligur og funktionellur. Kappingin um keyparar er hørð, og tí er tað týdningarmikið, at keyparar skjótt og lætt finna føroyska básin, og at básurin repræsenterar føroysku fyritøkurnar og teirra dygdarvørur á besta hátt. Eru rammurnar góðar, kunnu framsýnararnir hava sítt fokus á kundarnar og søluna.
Við á føroyska básinum eru Bakkafrost, Varðin Pelagic, JFK, Kósin, North Pelagic, HiddenFjord, PRG Fiskavirkið, Landshandilin og Pelagos. Básurin er 216 fermetrar og 6 metrar høgur. Messan byrjaði í dag og endar hósdagin kl. 16.


text:
Havhestur (lat. Fulmarus glacialis; da. Isstormfugl, Mallemuk) ella náti er kendur av øllum Føroyingum. Tveir eru litirnir; — teir, ið eiga í Føroyum og Íslandi, eru gráir á baki og veingjum, annars hvítir; teir í Grønlandi og longur norðuri eru gráir, allir sum teir eru, ikki so sjaldan koma teir higar.
Havhestur er rættur bjargafuglur. Á slættlendi er hann hjálparleysur, ikki førur at flyta seg úr stað og sleppur ikki á flog. Men á veingjunum er hann so kringur sum nakar. Síggj hann í lofti fram við berginum! Stillisliga ferðast hann ótroyttiliga út og inn, aftur og fram í allar ættir, hækkar og lækkar seg, sveimar runt í ring, alt uttan at veingirnir síggjast rørast — hvørjum skal hann tá kunna troyttast av!
Ovarlaga í berginum velja teir sær bústað. Eggið er eittans, hvítt á liti og stórt. Trúliga verma teir, og tó ganga um 6 vikur, áðrenn út kemur. Dúnungin er gráur. Hvønn, sum kemur honum nær, sprænir hann undir í lýsi, tá ið hann er nakað vaksin. Fyrr, enn veingirnir eru fullmentir, flýgur hann út á sjógv; men so sleppur hann ikki aftur á flog eina tíð, bæði, tí at veingirnir eru veikir, og tí at hann er so óføra feitur. Áður tóku menn ungarnar bæði á reiðrinum og á sjónum. Men so fingu ungarnir eina sjúku (havhestasjúka), sum smittaði upp á fólk, mest upp á roytingarkonurnar, so fleiri doyðu, og nú er forboð at taka ungarnar frá 15. august til oktober út.
Gamlan havhest gera teir nógv av at fleyga, og hann er drúgvur og góður vetrarkostur; men fjøðurin verður burturkastað, tí tað gongur ein tráur roykur at henni.
Havhestur nørist óført. Í 1839 átti hin fyrsti í Føroyum, og nú er hann at siga í hvørjum bergi. Og ikki minni breiðir hann seg um onnur lond. Í Vestmannaoyum tekur hann eitt bergið fyri og annað eftir. Til Hetlands kom hann í 1878, til Orknoya 1891, Skotlands 1900, Írlands 1910 og eystureftir til Noregis í 1921.
Úr: Mikkjal á Ryggi: Fuglabókin, Dýralæra II. 1951.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
fríggjadagur 18.januar 2019
Rødd og tekstarbeiði
Arbeitt verður útfrá arbeiðsháttinum hjá Nadine George, frá Voice Studio International í London.
At læra at brúka rødd og kropp er alfa og omega hjá einum sjónleikara. Hugsa vit um onnur, t.d. lærarar, undirvísarar – so hevur tað eisini her alstóran týdning at vera tilvitaður um, hvussu stóran týdning røddin og ein góður kropsburður hava.
Arbeitt verður við grundleggjandi andadrátsvenjingum og kropsburði til tess at fáa samband við røddina. Út frá hesum verður arbeitt við tekstum og smáum leikbrotum. Arbeitt verður bæði í bólki og við hvørjum einstøkum luttakara.
Les meira…


text:
Trivnaðarnevndin vitjar á Almannaverkinum
Dan Klein --- 05.10.2018 - 08:15
Trivnaðarnevnd løgtingsins vitjaði í gjár á Almannaverkinum, har landsstýriskvinnan í almannamálum Eyðgunn Samuelsen og stjórin í Almannaverkinum Edvard Heen tóku ímóti.
Edvard Heen greiddi frá um tær mongu tænasturnar, ið Almannaverkið veitir kring landið. Almannaverkið hevur nógvar ymsar uppgávur – alt frá sosiala ráðgeving og leiðbeining, til stuðulstænastur til fólk við serligum tørvi og útgjald av ymsum veitingum.
Talan var um eina sera upplýsandi kunning, har tingfólkini fingu betur innlit í virksemið hjá Almannaverkinum og allar tær uppgávur, sum liggja fyri framman innan vælferðarøkið í Føroyum.


text:
Svimjisamband Føroya fer í næstum undir stóra verkætlan saman við Fróðskaparsetrinum, til at byggja upp eina røð av standardtestum til føroyskar svimjarar. Hetta í samstarvi við Human Performance Lab á granskingardeplinum iNOVA og Københavns Universitet, og við fíggjarligum stuðli frá altjóða svimjisambandinum FINA.
Verkætlanin er okkara ískoyti til nýggja “FINA Olympic Aquatics Support Programme”, har FINA bjóðar seg til at stuðla sínum limalondum við upp til US$ 25.000 um árið, til menning av fyrisiting og professionalismu, til dømis tá ið tað kemur til útgerð og útbúgving av íðkarum og venjarum.
SSF og Fróðskaparsetrið søktu um stuðul til menning av eini røð av standardtestum til føroyskar svimjarar, undir heitinum “Building a Testing Regime for Faroese Swimmers”. Verkætlanin strekkir seg yvir 4 ár, so at vit í 2021 vónandi hava eina reglufasta skipan til test av føroyskum svimjarum.
Tær fyrstu US$ 25.000 eru játtaðar av FINA, fyri ætlaða virksemið í 2018, og hevur Svimjisambandið hartil bundið seg til at leggja tilsvarandi upphædd í verkætlanina, so at samlaða upphæddin verður umleið 300.000 krónur í 2018, ella umleið 1,2 milliónir krónur tilsamans, fram til og við 2021.
Fyrsti liður í verkætlanini er eitt framhald av granskingarverkætlanini frá 2016, har føroyskir úrvalssvimjarar vórðu testaðir á Human Performance Lab á iNOVA í Tórshavn, til at vita um ein sokallað Critical Power Test á svimjiergometri kundi lýsa teirra svimjievni í vatni.
Úrslitini vóru rættiliga lovandi, og verður tí farið undir eitt líknandi umfar nú, har vit umframt at royna at staðfesta at testin riggar, eisini fara at kanna hvussu hon háttar seg í mun til ta venjingarnøgd sum svimjarin verður útsettur fyri um sama mundi.
Til hetta er hátøknilig útgerð bíløgd, ið við støð í Tórshavn, Klaksvík og Vági kann skráseta hvønn metur sum útvaldu svimjarar svimja, við útgreining av øllum møguligum lutum so sum svimjigrein og ferð, armtakslongd, orku í avsetti og metrar svomnir undir vatni.
Granskararnir verða teir somu sum í 2016, Magni Mohr, Phd og lektari í Human Fysiologi á Fróðskaparsetri Føroya, og Nikolaj Nordsborg, Phd og lektari í Human Fysiologi á Københavns Universitet. Hartil Juan Jaime Arroyo Toledo, høvuðsvenjari hjá Ægir og Phd í ítróttarvísund.
Svimjisambandið hevur bundið seg til at lata inn ávegisfrágreiðingar og roknskap til FINA, og kann so á hvørjum ári í november søkja um stuðul til næstkomandi ár, fram til og við 2020. Ætlan okkara er tí eisini hvørt árið at eftirmeta verkætlanina í oktober, og tá fastleggja virksemið til komandi ár.
Svimjisamband Føroya heldur at hetta átak hjá FINA er ein kærkomin hjálp, til okkum at kunna byrja uppá veruliga skipað landsliðsarbeiði, við útgerð og royndum sum kunnu hjálpa okkara svimjarum fram til enn betri úrslit.
Verkætlanin í 2016 gav okkum nakrar ábendingar sum síðani hava givið úrslit, og eru vit sjálvsagt sera glað og takksom fyri tað hjálp sum vit her fingu og fáa frá viðkomandi serfrøðingum, umframt frá svimjarum, venjarum og eldsálum annars í okkara svimjifeløgum.
Tí gleða vit okkum eisini til hesa næstu fasu, og til hesu næstu fýra árini at vónandi byggja upp eitt veruligt testumhvørvi, og eina testprotokoll, ið ein dag kanska kann brúkast av øðrum eisini.
Vegna Svimjisamband Føroya og Fróðskaparsetur Føroya
Rókur í Jákupsstovu og Magni Mohr


text:
- Tíðindi, mentan og ítróttur
Róðrargrunnur Føroya endurreistur eftir ár í dvala
Róðrargrunnur Føroya, sum í fleiri ár hevur ligið í dvala, er nú endurreistur við nýggjum stýri.
Róðrargrunnur Føroya varð stovnaður 15. august í 1970, tí róðrarfólk kring landið vildu styðja upp undir kappróðurin sum tjóðarítrótt føroyinga. Í grein 3 í viðtøkunum stendur: ”Rætt til studning úr grunninum hava øll føroysk róðrarfeløg við teirri ætlan at gera nýggjan róðrarbát, róðrarhús og róðrarhyl.” Haraftrat stendur í viðtøkunum, at studningur eisini kann latast til skúlaróður og til útgávu av einari føroyskari róðrarsøgu.
Sambært viðtøkunum skulu seks limir stjórna Róðrargrunni Føroya. Hesar limir skuldu Føroya landsstýri, Ítróttasamband Føroya, Føroya Lærarafelag, Føroya Sjómansskúli, Føroya Blaðmannafelag og Kvinnufelagið upprunaliga tilnevna. Føroya Sjómansskúli er í dag Vinnuháskúlin, og Føroya Blaðmannafelag er Føroysk Miðlafólk. Í Ítróttasambandi Føroya varðar Róðrarsamband Føroya av kappróðrinum. Nevndu feløg og stovnar hava tilnevnt hvør sín lim í nýggja stýrið, sum hevði sín fyrsta fund í Tinganesi 14. februar. Har skipaði stýrið seg soleiðis: Sigga Vang, forkvinna, Vinnuháskúlin, Jan Herman Hansen, næstformaður, Róðrarsamband Føroya, Flóvin Eidesgaard, kassameistari, Føroya landsstýri, Jacob Eli Olsen, skrivari, Føroya Lærarafelag, Anna Rein, Kvinnufelagið, Uni Arge, Føroysk Miðlafólk.
Freistin at lata grunninum umsókn verður 25. apríl.
Sí eisini


text:
Rumenski ungdómurin rýmir úr landinum
Stóra landið norðaliga á Balkan hevur fingið ta stóru avbjóðing, ið eyðkennir lond í menning í hesi globalu tíð uttan landamørk, at ungdómurin flytir til vælferðarlond við betri møguleikum. Borgarar í Schengen kunnu gera hetta.
Tað tykist fyri okkum tilkomnu so stutt síðan, at rumenska fólkið um jóltíðir 1989 reisti seg sum eitt grunnbrot upp ímóti kommunistiska einaræðinum og skolaði harðskapin út á søgunar gloymskuhav. Mong ung kenna ikki søguna.
Uppreistrarfólkið brúktu sama miskunn- og rættarloysi til at døma og gera av við hjúnini Nicolai og Elenu Ceausescu, ið hesi høvdu brúkt til at kúga og beina fyri túsundum. Sum í flestu marxistiskum londum við sosialistiskum planbúskapi var eingin moralur eftir til at tálma harðskapin og korruptiónina.
Avísin Adevarul í Bukarest skrivaði herfyri um trupulleikan, ið Rumenia hevur við at halda sínum ungdómi heima til at byggja landsins framtíð. (Sami vandi, ið hóttir Føroyar o.o. smá ella ábær útjaðaralond í búskaparligum mótburði).
Rumenia er ES-land, hevur egið gjaldoyra til at føra egnan búskaparpolitikk. Júst ES-limaskapur ger, at mørkini eru opin, so 1000-tals rumenar, tíverri eisini “roma” (sigoynarar), tysja inn í Evropa og økja kriminalitetin í stórum.
Rumenia er 230.000 km2 (næstan sum Bretland) við 20 mió íbúgvum. Veturin er kaldur og summarið heitt (meginlandsveður). Miðal ársinntøka pr íbúgva er lág eftir evropiskum máti, bert $13.000 (= 1/3 av tí føroyska).
Landið hevur tikið seg nógv fram síðan sosialismuna. Búskaparvøksturin hevur ligið yvir 5%. Men fólkaræðið er veikt og sosialir munir stórir, tí tað tekur tíð hjá fyrr kommunistiskum landi at innføra demokrati og marknarbúðskap.
ES-hagtøl vísa, at 20% av landsins íbúgvum 20-64 ár (2,3 mió) eru rýmd til ES, væl meiri enn lond sum Litava, Portugal og Kroatia hava mist (14-15%).
Adevarul kallar hetta eina vanlukkustøðu. Tey fyrstu, ið fluttu vesturum eftir sosialismuna at finna fyrifallandi arbeiði, vóru ófaklærd og vendu heimaftur. Men tey ungu, ið flyta úr Rumenia í dag, eru faklærd og útbúgvin.
Avísin førir fram, at landsins politikarar lata bert standa til. Advarul endar støðulýsingina við at vóna, at tey ungu, væl lærdu eru somikið góð við sítt gamla móðurland, at tey senda pening heimaftur til familjuna, ið eldist.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Myndarøð úr Føroyingahavnini: Tíðarinnar tonn er farin avstað við tí mesta.
Sjálvstýri havt ársfund
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Ovurstórur tørvur er á fleiri leigubústøðum í Føroyum. Tað er tí alneyðugt at fáa til vega fleiri leigubústaðir til ein kostnað, ið fólk megna at rinda – og bústaðir, ið nøkta tann ymiska tørvin, ið er.
Bústaðir til ung
Okkara ungu, ið flyta heimafrá ella flyta heim aftur til Føroya eftir lestur uttanlands, mugu og skulu hava møguleika at leiga sær ein hóskandi bústað, til ein kostnað, ið tey megna at rinda. Tað kann ikki vera meiningin at fólk skulu upptaka húsalán og keypa egin hús, um tey ynskja at búseta seg í Føroyum. Men tað eru eisini nógv, ið ynskja at byggja egin hús. Tí undrar tað eisini, at stóru kommunurnar ikki lata ungum fólkum grundstykki til munandi lægri kostnað enn í dag. Hetta hevði bæði fingið fleiri at búsett seg í Føroyum, og hevði eisini lætt munandi um hjá teimum, ið seta føtur undir egið borð.
Eisini skulu vit sjálvandi fáa bygt lestrarbústaðir, soleiðis at tey, ið ynskja at vera í Føroyum og fara undir útbúgving her, hava ráð til hetta, og møguleika fyri hesum í einum góðum og mennandi umhvørvi.
Bústaðir til vaksin
Øll skulu eisini hava møguleika at velja millum at leiga ella eiga bústað. Bústaðarútreiðslurnar eru stórur partur av livikostnaðinum hjá flest øllum. Byggir tú nýggj hús krevur hetta stóra lántøku, ið tú kemur at rinda aftur komandi mongu árini. Øll ynskja jú ikki hetta og øll megna hetta heldur ikki.
Eru tað tvey vaksin í einum húsarhaldi fáa tey flestu tað at bera til, men ert tú stakur uppihaldari er ómetaliga trupult at keypa hús og rinda samsvarandi skuld. Tá er ikki nógv eftir peningaliga at liva fyri. Tað sama ger seg galdandi um talan er um tvey, ið arbeiða innan øki við lágum lønum.
Samstundis síggja vit eisini eitt vaksandi tal av fólki, ið liva undir fátækramarkinum, og hetta skulu vit sjálvandi gera nakað við. Umframt eitt serstakt ískoyti til hesar familjur, so er ein týðandi partur av loysnini á hesum, at fáa til vega nóg nógvar góðar leigubústaðir til ein lágan kostnað.
Bústaðir til eldri
Vit hava øll ymiskan bústaðartørv alt eftir hvar í lívinum vit eru. Tá tú gerst eldri eigur møguleiki at vera fyri, at flyta í minni og meira hóskandi bústað. Hetta fyri at lætta um gerandisdagin og lætta um tá umræður viðlíkahald, fíggjarliga v.m.. Tá verða eisini fleiri hús tøk á bústaðarmarknaðinum hjá teimum ungu, ið ynskja at seta føtur undir egið borð og kanska stovna familju. Hetta vil aftur halda prísinum á húsum lægri enn í verandi støðu har útboðið er rættiliga avmarkað.
Samstundis vil ein meira hóskandi bústaður, saman við góðari heimarøkt, gera, at fólk kunnu búgva sum longst í egnum heimi.
Bústaðir til fólk við serligum avbjóðingum
Vit hava eisini ovurstóran tørv á at byggja nýggjar bústaðir til fólk við serligum avbjóðingum. Umleið 82 standa á bíðilista. Veruligi tørvurin er helst enn størri. Í Tórshavn er onki bygt síðan Eirargarð í 1970’unum. Tey, ið húsast í økinum, húsast í eldri sethúsum, sum í flestu førum als ikki eru egnað til bústað. Hetta hava búfólk, starvsfólk og avvarandi staðfest í áravís, men nú staðfestir neyv kanning, ið Almannaverkið og Landsverk saman hava gjørt av øllum bústøðunum eisini, at støðan er út av lagi vánalig. Tað er átroðkandi neyðugt at fáa uppraðfest hetta økið sum skjótast. Kunnu fegnast um, at nakrir vardir bústaðir nú eru bygdir í Eysturoynni og í Norðoyggjum, men neyðugt er, at seta ferð á byggingina í miðstaðarøkinum og aðra staðni, har tørvur eisini er.
Soleiðis fíggja vit bústaðirnar
Bústaðir hevur lógarheimild at byggja leigubústaðir, men hevur avmarkaðan eginkapital, og kann tí ikki sjálvt standa fyri bygging av meira enn ávísum tali av bústøðum. Tað er tí neyðugt, at Bústaðir partvíst ger bústaðarverkæltanir í samstarvi við aðrar partar, og partvíst fær møguleikan at fíggja nýggja bygging við at bjóða út eitt slag av “realkreditlánsbrævi”, ið verður knýtt at ávísari byggiverkætlan. T.d. kann ein íleggjari tá – heldur enn at seta peningin í útlendsk virðisbrøv – seta 10 mió. kr. í bygging av ávísum leigubústøðum, og afturfyri fáa nøkur fá % í árligum rentuavkasti yvir t.d. 10, 20 ella 30 ár. Á henda hátt fæst bílig fígging til bústaðirnar, samstundis sum størri partur av føroyskum virðum, sum í dag verða sett í útlendsk realkreditlánsbrøv, setast í føroysk realkreditlánsbrøv. Virðini vilja tá skapa framgongd í Føroyum – heldur enn uttanlands – skapa eina meira fjølbroyttan bústaðarmarknað, og samstundis geva eitt avkast aftur til føroyska samfelagið. Ein vinn-vinn støða. Verandi landsstýrismaður í fíggjarmálum hevur tíverri ikki viljað latið upp fyri hesum møguleika, men tað fara vit at gera, tá vit koma í landsins stjórn – og skal hetta eydnast, er neyðugt við tínum stuðli 1. septembur.
Kristina Háfoss
Løgtingskvinna og valevni fyri Tjóðveldi


text:
Sverri Egholm
23.08.2016 - 18:01
Tíðindi > Vinna & Tøkni > Tøkni & vísindi
Tað eru í dag 25 ár síðani, at fyrsta heimasíðan kom alment út á internetið. Menningin hevur gingið við tí rúkandi ferð og heimasíðurnar sóu munandi øðrvísi út tá í mun til nú.
Tíðindamiðlar og fyritøkur vóru skjót á internetið í hálvfemsunum. Tað eru í ár 20 ár síðani at Portalurin - sum tá hevði navnið Olivant.fo - kom út. Tað var 1. mars 1996. Portalurin hevur seinastu nógvu árini verið nógv mest vitjaða heimasíðan í Føroyum og er eisini broyttur nógv síðani tá.
Umvegis Wayback machine hava vit niðanfyri savnað nakrar av heimasíðunum, sum komu út síðst í hálvfemsunum og í ár 2000.
Olivant.fo í 1997
Sleipnir.fo í 1997
Svf.fo í 1997
Sosialurin.fo í 1998
Dimma.fo í 1998
Logting.fo í 1998
Uf.fo í 2000
Ssl.fo í 2000
Lv.fo í 2000
In.fo í 2000


text:
Býurin New Delhi liggur í Delhi landslutinum.
New Delhi (i)[4][5] er høvuðsstaður í India og eitt av teimum 11 landslutunum í Dehli. Sjálvt um Although colloquially Delhi og New Delhi í vanligari talu verða nýtt við somu merking, tá ið høvuðsstaðurin í India verður umrøddur, so er talan um tvær ymiskar eindir, har New Delhi er ein lítil partur av Delhi. Tað ið á enskum nevnist National Capital Region er ein nógv størri eind, ið er umgird av Haryana á trimum síðum og Uttar Pradesh móti eystri.
Grundarsteinurin í býnum varð lagdur av Georg 5. av Strórabretlandi undir Delhi Durbar í 1911.[6] Steinurin varð teknaður og tilevnaður av bretsku arkitektunum Sir Edwin Lutyens og Sir Herbert Baker. Tann nýggi høvuðsstaðurin varð vígdur hin 13. februar 1931,[7] av Viceroy and Governor-General of India Lord Irwin.


text:
Í dag var FM-heitið í landavegsrenning avgjørt í Runavík. Tað var kalt og nógvur vindur inn eftir fjørðinum, og rennararnir fingu tí mótvind tær 10 ferðirnar rennast skuldi út eftir Heiðavegnum.
Eirikur Hansen úr Bragdinum gjørdi sum hann hevur gjørt tær seinastu kappingarnar. Rann undan øllum beinanvegin. Hann rann einsamallur á odda umfar fyri umfar allan vegin á mál og vann sítt fyrsta FM-heiti á 10 km. Hetta var hansara fimti sigur í Betri Vetrarkappingini hendan veturin, og hóast venjingarstøðan ikki hevur verið tann allarbesta, gjørdist tað eisini til tryggan sigur í samlaðu Vetrarkappingini.
F.v.: Peter Jensen, Bragdið (nr. 2) Eirikur Hansen, Bragdið (FM-vinnari) og Danial Viðoy, Treysti (nr. 3)
Dagsins kapping um næstu plássini bleiv nógv meira spennandi, enn roknast kundi við. Danin Peter Jensen, sum vit sóu í Hoydølum til FM í lendisrenning og Viðareiðismaðurin Dánjal Viðoy, sum býr í Danmark, vóru við til dagsins kapping og myndaðu førarafeltið saman við Regini Thomsen og Dánjali Dahl Ljósheim.
Hesir fýra fingu eina ómetaliga javna og spennandi kapping, sum ikki bleiv avgjørd fyrr enn á seinastu 10 metrunum. Nakrar 100 metrar áðrenn málið fall Dánjal Dahl Ljósheim frá, men hinir tríggir vóru púra javnir heilt fram til spurtin inn móti málinum. Her vísti danin Peter Jensen størstu styrkina og fór avstað við FM-silvurinum, meðan Dánjal Viðoy, sum annars tók tey harðastu tøkini í bólkinum, vann bronsuna. Regin Thomsen úr Roysninum var bert eitt sekund frá bronsuni.
Sum nevnt var tað Eirikur Hansen, sum trygt vann samlaðu Vetrarkappingina í opna bólkinum hjá monnum. Hann vann fimm av teimum seks kappingunum, sum hann luttók í. Og so vóru tað Dánjal Dahl Ljósheim og Regin Thomsen, sum skuldu berjast um annað- og triðjaplássið. Undan kappingini hevði Dánjal munin, og kravið til Regin var at vinna á Dánjali og samstundis hava onkran rennara ímillum, tí fýra stig skuldu heintast. Við Regin nummar fýra og Dánjal nummar fimm, eydnaðist seinna nevnda at varðveita sítt samlaða annaðpláss, meðan Regin mátti taka til takkar við triðjapláss.
Bestu vetrarrennararnir hjá monnum hendan veturin: F.v.: Dánjal Dahl Ljósheim, Hvirlan (nr. 2) Eirikur Hansen, Bragdið (vinnari) og Regin Thomsen, Roysnið (nr. 3)
FM 10 KM opin bólkur menn
1. Eirikur Hansen, Bragdið 36.50 min
2. Peter Jensen, Bragdið 37.33 min
3. Dánjal Viðoy, Treysti 37.35 min
4. Regin Thomsen, Roysnið 37.36 min
5. Dánjal Dahl Ljósheim, Hvirlan 37.52 min
Betri Vetrarkappingini – endaliga støðan, Menn – opin bólkur topp 5
1. Eirikur Hansen, Bragdið 253 stig
2. Dánjal Dahl Ljósheim, Hvirlan 229 stig
3. Regin Thomsen, Roysnið 227 stig
4. Hjalmar Sjóvará, Bragdið 219 stig
5. Hallur Holm, Bragdið 212 stig


text:
OLJUROYNDIR
Skip, ið koma undir reglurnar um IAPP-váttan um fyribyrging móti luftdálking, jfr.grein 5 og 6 í Fráboðan frá Skipaeftirlitinum B, D, E og F, skulu hava til skjals váttan frá veitara av brennolju um kravda góðsku og innihald av svávulsúrevni. Í fylgisskjali V til Fráboðan frá Skipaeftirlitinum B, D, E og F er nærri ásett, hvørjar upplýsingar skulu vera á váttanini. Váttanin skal vera til skjals umborð í minsta lagi 3 ár eftir veitan.
Saman við bunkerváttanini skal veitarin lata royndir frá oljuni. Oljuroyndin skal vera í afturlætnum ílati og vera skrivliga váttað av veitaranum og skipara ella tí persóni umborð, ið hevur ábyrgd av bunkringini. Oljuroyndin frá veittu oljuni skal varðveitast umborð inntil oljan er uppi, tó ikki undir 12 mánaðir eftir veitan.


text:
Nr. 1819-317
LŠrugrein: Enskt Ý 7. - 9. flokki.
Endamßl: At geva lŠrarum innlit Ý f°rleikarnar at lurta og at tosa Ý enskum sum fremmandamßli, at gera teir vŠl skikkaar at undirvÝsa og geva teimum ambo at meta um nŠmingaavriki ß hˇskandi hßtt.
Innihald: Hesir spurningar vera vigj°rdir:
- Hvat er at lurta og at tosa?
- Hvussu undirvÝsi eg Ý at lurta og at tosa?
- Hvat er sambandi millum at lurta og at tosa?
- Hvussu fyrireiki eg undirvÝsingina vi aktivitetum?
- Hvussu br˙ki eg margmilar at undirvÝsa Ý at lurta og at tosa?
- Hvussu stuli eg nŠmingum Ý at lurta og at tosa?
- Hvussu br˙ki eg m°guleikar uttan fyri floksh°li at stula upp undir at lurta og at tosa Ý floksh°lunum?
Skeissni: Fyrilestur, kjak, bˇlkaarbeii og fyrireiking vi aktivitetum.
Mßlbˇlkur: LŠrarar, sum undirvÝsa Ý enskum Ý 7. - 9. flokki.
Fyrireiking: LŠrarar kunnu skriva eina stutta frßgreiing um, hvussu teir undirvÝsa Ý at lurta og at tosa Ý enskum (umlei 1 A4 sÝa) og taka hana vi sŠr.
UndirvÝsing: Kalpana Vijayavarathan, ph.d., adjunktur Ý enskum.
Tilfar hjß luttakarum at hava vi: Teldur og tilfar, sum teir br˙ka til undirvÝsingina Ý at lurta og tosa Ý enskum.


text:
Jógvan Hugo Gardar
29.10.2015 - 12:18
Marine Harvest Faroes hevur fingið møguleika at ala laks á Sandsvág, men áðrenn tey seta út laks er neyðugt við neyvum kanningum av streym- og veðurviðurskiftunum har.
- Vit arbeiða eftir sama málsetningi við Sandsvág. Vit hava lagt allar fortøyningar út, sum eru til áttveta ringar. Vit leggja tveir ringar í í dag klárar í rammuna har vit fara at hanga tvær nótir í, sigur Hans Jákup Mikkelsen, stjóri á Marine Harvest Faroes.
Talan er um tvær ymsar nótir.
- Hetta eru sterkari nótir og fara vit at royna tær í vetur um tær halda til illveðrið. Samtíðis fara vit at kanna aldu og streym ein vetur afturat so vit kenna Sandsvág betri, sigur hann.
- Um vit koma til tað niðurstøðu, at har ber til at ala, so leggja vit fimm ringar afturat, tað vil siga sjey ringar tilsamans út í apríl 2016 og sjóseta 500.000 laksar. Tá byrjar alingin á Sandsvág, sigur Hans Jákup Mikkelsen.
Fiskaaling ger aldu og streymkanningar fyri Marine Harvest, og teirra meting er at Sandsvág er harbalnasta øki í Føroyum.
- So hetta er ein stór avbjóðing fyri okkum, sigur stjórin á Marine Harvest Faroes.


text:
Umbróting
Grafikararnir á Føroyaprent umbróta nógvar og sera ymiskar uppgávur. Umbróting er at taka tekst og myndir inn í eitt umbrótingarprogramm, sum eitur InDesign, og har geva prentlutinum eitt vakurt og spennandi snið. Har avgera vit hvørja skrift vit skulu brúka, hvussu stór hon skal vera, gera orðbýtingar og seta myndir og illustratiónir inn. Til myndir og illustratiónir brúka vit Photoshop og Illustrator.
Á Føroyaprent hava vit væl útbúgvið fólk við drúgvum royndum, ja, vit tora at siga, at vit hava landsins bestu umbrótarar. So vilt tú tryggja tær, at bókin ella okkurt annað, tú ynskir at prenta, verður framleitt í hægstu góðsku, er tað Føroyaprent, tú skalt venda tær til.
Tað er spell at síggja umbróting, sum ikki er í lagi. Útgávur, sum stór orka annars er løgd í at framleiða. Horuungar og stórar áir í tekstinum, ymisk uppseting frá síðu til síðu, ymisk skipan av reglubrotum og millumrúmum og ymiskt annað, sum eyguni festa seg við, tí tað ikki er, sum tað eigur at vera. Tað krevur ofta ikki so langa tíð at gera eitt minni gott avrik til eitt gott avrik.
Tí bjóða vit okkum fram at umbróta alla uppgávuna, ella at leggja eina seinastu hond á, fyri at tryggja, at handverkið er í lagi.


text:
Eik Banki umrøddur í World Finance16-01-2009
Eik Banki er við í nýggjastu útgávuni av World Finance. Harumframt er eisini ein grein um Føroyar við í fíggjartíðarritinum
Forstjórin: Gjaldsevni og gjaldsvilji eru framvegis avgerandi fyri útlán08-01-2009
Gjaldsevni og gjaldsvilji eru framvegis avgerandi, tá Eik játtar lán, og trot eru loyvd, tá tey eru avtalað, sigur Marner Jacobsen, forstjóri í Eik, í viðmerking til orðaskiftið um útlánspolitikkin hjá føroysku peningastovnunum
Nýggjur fíggjarkalendari fyri Eik05-01-2009
Fíggjarkalendarin hjá Eik Banka fyri 2009 er almannakunngjørdur
Góðar royndir av gjaldskortum uttan yvirtrekk05-01-2009
Gjaldskort við saldueftirliti eru eitt gott amboð til at varðveita stýringina av privata húsarhaldinum, heldur ein serfrøðingur
Vinnararnir í stuttsøgukappingini kosnir29-12-2008
Rakel Helmsdal vann við søguni "Spitølsk" og Marjun Syderbø við søguni "Skriva í sandin"


text:
Í dag 10. juli kl. 15, fekk Kaj Højgaard av Toftum handaða ”Den Kongelige Belønningsmedalje” frá Hendes Majestæt Drotning Margrethu II, fyri góða og trúgva tænastu. Í hesum sambandi vóru familja, starvsfelagar og viðskiftafólk møtt upp til handanina.
Kaj hevur starvast hjá p/f BORG f.Højgaards Handilsvirki í 50 ár. Sjálvur 50 ára dagurin, varð hildin við stórari móttøku á
BORG tann 29. mai.
Kaj arbeiðir framvegis nakrar tímar um vikuna hjá BORG og hann er altíð klárur at rætta eina hjálpandi hond, um tað skuldi staðið
á…
Tað var borgarstjórin í Nes kommunu og fyrrverandi starvsfelagin í BORG, Jóhannus Danielsen, sum handaði Kaj medaljuna.


text:
Bloggur
Bloggur ella blogga (blog á enskum) er stytting fyri weblog. Fenomenið kom í einaferð í 1990'unum, men nágreiniliga tíðarfestingin er ring at áseta, av tí at tað eisini er ein definitiónsspurningur, júst hvat ger, at ein blog er ein blog.
Innihaldsyvirlit
Heitið[rætta | rætta wikitekst]
Upprunaliga heitið weblog er samansett av web (fyri internet) og log (eins og í orðinum logbók). Tann sum skrivar ein blog, nevnist ein bloggari. Sagnorðið verður nevnt "at blogga", og hann ella hon bloggar.
Útsjónd og innihald[rætta | rætta wikitekst]
Útsjóndin á eini bloggu er eisini grundleggjandi lík eini logbók; Bloggarin skrivar við jøvnum millumbilum innlegg í blogguna.
Bloggarin velur sjálvur, hvat innihaldið skal vera. Summi velja at skriva persónligar frágreiðingar um dagliga lívið - onnur velja at geva bloggur út í bók, m.a. er ein útgivin, sum nevnist The Baghdad Blog og er ein frásøgn hjá einum persóni, sum upplivir seinasta Irakkríggið innanífrá. Onnur fólk skriva um evni, sum tey hava serligan áhuga í. Soleiðis kunnu onnur, sum hava hendan serliga áhuga, nýta hesar bloggur til at fylgja við á serøkjum.
Eitt, sum ger, at bloggur bróta frá heimasíðum innihaldsliga, er, at lesarin hevur møguleika fyri at skriva viðmerkingar beinleiðis á blogguna. Tó er tað vorðið alt meira vanligt, at heimasíður hava ein innbygdan blog, so ofta munnu heimasíður nú í veruleikanum vera hybridar av gomlu formunum heimasíðu og bloggu.
Tað finnast nógvar internettænastur, har tú kanst leita eftir bloggum eftir evni, og sum eisini bjóða tær at tekna "hald" til ávísar bloggur. Fólk kring allan heim skapa á hendan hátt ein virtuellan umheim, sum tykist nær, hóast landafrøðiliga langt burturi.
Dimmalætting byrjaði fyri nøkrum mánaðum síðani ein fastan tátt, sum kallast Bloggan, har fýra føroyskar kvinnur skiftast um at skriva eina persónliga klummu um okkurt, tær hava áhuga fyri. Navnið Bloggan sigur Dimmalætting vera eina konstrueraða kvennkynsútgávu av blog, og formurin á klummuni er undirhaldandi, samstundis sum innihaldið er tankavekjandi og ofta provokerandi - eins og tað ofta er í teimum bloggum, ið veruliga fáa fastar lesarar á internetinum.
Bloggur útgivnar í bók[rætta | rætta wikitekst]
- Salam Pax: The Baghdad Blog. Guardian Books (2003)


text:
Guðrun Gaard
Guðrun Gaard er fødd í Keypmannahavn 3. august 1947.
Hon var fýra ár, tá ið hon flutti til Føroya við foreldrum sínum og vaks upp í Havn.
Hon hevur lært til sjúkrarøktarfrøðing og starvaðist nøkur ár sum sjúkrarøktarfrøðingur.
Í 1985 tók hon exam.art prógv í norðurlendskum, serliga føroyskum máli og bókmentum og tók magistaraprógv í norðurlendskum á fróðskaparsetrinum í Odense í 1991.
Síðani hevur hon skrivað Phd ritgerð um Regin Dahl.
Hon starvast sum lektari í føroyskum á Føroya studentaskúla og HF-skeiði.
Útgávur:
1982 Snøkil og Snáka
1983 Snøkil og Snáka í haganum
1990 Snøkil og Snáka á vetri
1991 Snøkil og Snáka 1, 2, 3
2003 Um svidnu pussifelluna og øvuta kúvingin
2004 Um træskoyturnar og føðingardagsgávuna, sum hvarv
2005 Um gentur og tunnuflakar og ein ommuprikkutan kjóla
Umrøða/Ummæli:
Arnbjørn Ó. Dalsgarð: Leystlitt ævintýr. Fregnir 5. des. 2003
Finnur Jensen: Samstarv millum rithøvund og teknara. Dimmalætting 2. apríl 2004
Arnbjørn Ó. Dalsgarð: Eitt heppið framhald. Fregnir 16-22. apríl
Heiður:
Barnabókavirðisløn Tórshavnar Býráðs 1983


text:
Lítliglámur
Xenodermichthys copei (Gill, 1884)
Stødd: Lítliglámur verður ikki longri enn 20 cm.
Dýpi: Hann er á 100 m, niður á 2650 m dýpi, vanliga í hellingunum.
Litur: Hann er svartur.
Teinar: R 27-31; G 26-30.
Lýsing: Lítliglámur er lítil fiskur, tjúkkastur um uggafjaðrarnar. Høvdið er minni enn 1/3 av standardlongdini. Gronin er stutt og kubbut. Eygnatvørmátið er longri enn gronin. Yvirkjafturin kemur inn mitt undir eyguni. Hann hevur eina ryggfjøður og eina gotfjøður. Tær sita afturi á sporlinum. Hann hevur ikki roðslu. Nógv heilt smá ljósgøgn eru óregluliga runt á fiskinum.
Eyðkenni: Liturin, stutta gronin og stóru eyguni.
Týdningur: Lítliglámur hevur ikki vinnuligan týdning.
da: Kortsnudet glathovedfisk, en: Bluntsnout smooth-head, ís: Bersnati
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Glitfiskar Argentiniformes
Hesin hópurin hevur 6 ættir, 57 slektir og 202 sløg.
Av teimum eru við Føroyar 4 ættir, ið hava 9 slektir og 12 sløg:
Fiskasløgini í hesum hópinum eru tey flestu smá, onkur stór inn ímillum, summi nakað bulmikil og onnur long og kløn. Flestu hava stutta gron og lítlan kjaft. Nøkur hava fitifjøður, onnur ikki.
Litirnir á glitfiskunum eru mest blankir, silvurlittir, gulllittir, brúnir ella svartir. Nakrir hava ljósgøgn. Ein ávísur súrligur luktur gongur at flestum teirra.
Nakrir eru lutvíst í feskum vatni, annars um øll høv.


text:
Badmintonsamband Føroya sett ein landsliðsvenjara afturat
ítróttur05-01-2018 - 12:09 - Jóanis Nielsen
Badmintonsamband Føroya hevur í dag skrivað undir sáttmála við danan Sune Gavnholt.
Hann skal saman við Aritra Nandy standa á odda fyri lansliðsarbeiðinum fram til 31. december 2019.
Sune er 34 ára gamalur og býr í Århus saman við konuni og tveimum børnum. Hann er fulltíðar badmintonvenjari í Ikast IF Badminton. Hann hevur sjálvur eisini nógvar royndir sum yrkisbadmintonleikari. Hann hevur verið millum 10 teir bestu í Danmark og millum 100 teir bestu í verðini. Harafturat hevur hann luttikið í eini ørgrynnu av altjóða kappingum.
Sune hevur verið danskur meistari 5 ferðir og evropeiskur meistari 4 ferðir sum ungdómsleikari.
Nevndin í Badmintonsambandi Føroya er sera spent upp á samstarvið við Sune Gavnholt. "Vit hava arbeitt við hesari ætlanini í nakrar mánaðir, og eru vit sera fegin og spent at kunngera navnið á nýggja landsliðsvenjaranum. Við Sune Gavnholt, sum ein part av landsliðsvenjaratoyminum, fara vit at seta ferð á menningina av føroyskum badminton. Hetta verður gjøgnumført við, at landsliðið fer at hava fleiri savningar her heima og í Danmark, og samstundis at gerast sterkari í kappingum, sum luttikið verður í", sigur formaðurin í BSF Erik Engelbrecht Thomsen.
Sune Gavnholt, landsliðsvenjari leggur afturat:"Eg gleði meg sera nógv til hesa avbjóðing. Og eri eg fegin um, at tað hevur eydnast at finna eina loysn, sum eg kann samskipa við mítt núverandi arbeiði í Ikast. Eg gleði meg at hitta leikararnar og at fáa eitt tætt samstarv við tey. Eg gleði meg eisini at fylgja teimum restina av hesum kappingarárinum. Eg eri sera ágrýtin eftir at vinna, men í hesi verkætlanini fari eg at hava líka nógv fokus á at menna leikararnar."
Fyrsta uppgávan hjá nýggja landsliðstoyminum, Aritra Nandy og Sune Gavnholt, verður komandi vikuskifti. Tá fer landsliðið til Íslands at spæla landsdyst ímóti Íslandi fríggjakvøldið og at luttaka í kapping, sum verður leygar- og sunnudagin. Ferðalagið verður aftur í Føroyum mánadagin 8. januar.
Hesi skulu umboða Føroyar:
Kristina Eriksen
Gunnva Jacobsen
Jóhanna Osberg Højsted
Sólfríð Hjørleifsdóttir
Magnus Dal-Christiansen
Benjamin Gunnarstein
Bartal Poulsen
Magni Hansen
Rani í Bø


text:
So eru vit komin til Mars. Eg havi funnið fimm filmar, ið vónandi góðir hendan mánaðin. Veikast á hesum listanum, er tann fyrsti, London Has Fallen. Niðast á listanum er Batman V. Superman, ið kann fara báðar vegir. Alíkavæl er hann tann sterkasti á listanum. Mest av øllum vóni eg, at 10 Cloverfield Lane verður eitt hit.
4. Mars
London Has Fallen
Ì fyrsta filminum, Olympus Has Fallen, var Mike Banning fangaður í hvíta húsinum saman við terroristum (luktar av Die Hard rip-off). Nú er Hann til jarðarferð hjá forsætisráðharranum í Bretlandi. Tað gongur sjálvandi ikki serliga væl, tí Mike Banning varnast við, at terroristar ætla at beina fyri øllum heimsins leiðarum.
London Has Fallen sær ikki út sum ársins filmur. Kanska tær dámar Gerard Butler og Morgan Freeman. Tað kann eisini vera at tú bara hevur hug at síggja London brenna. Okkurt sigur mær, at Michael Bay fer at hyggja eftir hesum filminum.
Zootopia
Um tað er Disney Pixar, er tað gott. So longi tað ikki er Cars. Um tað er Cars, so sokkar tað.
Ì Zootopia búgva øll djórini saman. Judy, ið er kanin, hevur fingið starv sum fyrsti politistur av sínum slag í býnum. Ongin trýr at hon fer at klára seg væl. Tí verður hon bert sett at arbeiða sum parkeringsvaktur. Men Judy vil heldur finna út av, hvat tað er, sum hevur fingið fleiri djór í býnum at loypa á onnur djór. Tað ger hon við hjálpini frá svikarevinum, Nick, ið var vitni til ein at tilburðunum.
Pixar kann bara ikki lata vera við at gera fittar og genialar filmar. Síðan Toy Story, í 1995, hava vit fingið klassikarar, sum the Incredibles, Finding Nemo og Up. Ì framtíðini fara fleiri spennandi Pixar filmar at koma út. Toy Story 4, the Incredibles 2 og Finding Dory. Bert fyri at nevna nakrar.
11. Mars
10 CLoverfield Lane
Ein ung kvinna vaknar í einum bumbukjallara, aftaná hon hevur verið í einari ferðsluvanlukku. Eigarin, Howard, sigur at hon ikki kann fara út, tí heimsins undirgangur er komin. Passar tað sum hann sigur, ella hevur hann kidnappað hana?
Hetta má vera ársins trailari. Stemningurin við sanginum, I Think We’re Alone Now, gevur mær gásarhold. John Goodman er við í filminum, og tað er nokk fyri meg. Tí John Goodman er fantastiskur! Vónandi er hesin filmurin so spennandi, sum hann sær út til at vera. Eg gleði meg í hvørtfall.
The Brothers Grimsby
Brøðurnir Grimsby vórðu skildir sum børn. Annar beiggin, Sebastian, verður agentur. Meðan hin beiggin, Nobby, er ein typiskur enskur fótbóltsfjeppari frá einum fátækum fiskarabýi. Nobby hevur leitað eftir beiggja sínum í 28 ár. Tá hann endiliga finnur hann, verður hann av óvart eisini blandaður uppí eina ætlan, at gera enda á øllum heiminum. Nú er hann noyddur at hjálpa beiggjanum, Sebastian.
Tá tað kemur til at gera góðar skemtifilmar, er tað ofta longi ímillum snapsarnar. Sacha Baron Cohen hevur gjørt fleiri stuttligar filmar gjøgnum árini. Vónandi er hesin ein av teimum. Trailarin er í hvørtfall stuttligur. The Brothers Grimsby sær út sum ein blanding av Kingsman og Johnny English. Vònandi er tað gott.
25. Mars
Batman V. Superman: Dawn of Justice
Batman er bangin fyri hvat Superman kann brúka sína styrkju til. Meðan teir báðir berjast móti hvørjum øðrum, kemur ein nýggj hóttan til býin, Metropolis. Nú eru Batman og Superman noyddir at grava øksina. Saman við Wonder Woman, skulu teir nemliga berjast móti kenda rivalinum hjá Superman, Lex Luthor.
Eg má siga sum er. At byrja við var eg ikki serliga spentur um hendan filmin. Fyrri Superman filmurin, Man of Steel, var í besta føri lunkaður. Men aftaná at hava sæð hendan trailarin, eri eg imponeraður. Ben Affleck sær út til at passa væl inn í leiklutin, sum Bruce Wayne. Vit fáa at síggja tann 25. Mars.
Niðurstøða
Byrjanin á árinum bjóðar ikki altíð uppá teir bestu filmarnar, tá hetta er ein tann ringasta tíðin á árinum, at geva filmar út. Tann heilt stóri filmurin hesaferð er onki at ivast í. Batman V. Superman: Dawn of Justice hevur verið hypaður í tvey ár eftir hondini. So hann hevur eitt sindur at liva upp til.
Eg mest spentur uppá 10 Cloverfield Lane og Batman V. Superman: Dawn of Justice hendan mánaðin. Eg eri eitt sindur í iva, um nakar av teimum verður góður, men eg livi við vónini.


text:
Síðan eg sá Kiss Kiss Bang Bang í 2005, havi eg verið fjeppari av Shane Black. Hann er fyrst og fremst leikritskrivari, men hevur eisini leikstjórnað nakrar filmar gjøgnum árini. Hansara serliga eyðkenni er 80’ara buddy cop filmar. Av hesum hevur hann, millum annað, skrivað Lethal Weapon og the Last Boy Scout. Ì 2013 leikstjórnaði hann Iron Man Three, ið bleiv móttikin við blandaðum ummælum. Men nú er hann aftur við einari buddy comedy, the Nice Guys. Hetta er triði filmurin Shane Black hevur leikstjórnað. Av tí at eg eri mega fjeppari av Kiss Kiss Bang Bang, var eg sera spentur at síggja hendan filmin.
Søgan
Holland March(Ryan Gosling) er privat detektivur í 70’unum. Tað gongur ikki so væl hjá honum at fáa góðar sakir at uppklára. Jackson Healy(Russell Crowe), ið hóttir fólk fyri pengar, er blivin hýrdur at forskrekkja March frá einari sak. Sakin er um eina pornostjørnu, ið doyði í einari ferðsluvanlukku, sum onkur heldur vera eitt morð. March og Healy finna skjótt út av at sakin kann gagna teimum báðum. Teir sláa seg tí saman at loysa gátuna.
Samanumtøka
Ryan Gosling og Russell Crowe eru tveir fantastiskir sjónleikarir og teir spæla væl saman. Holland March er ófantaligur og kemur altíð til at meiðsla seg, meðan Jackson Healy dámar væl at sláa fólk. Eg elski 80’ara politifilmar sum Beverly Hills Cop, Lethal Weapon og Die Hard. The Nice Guys er gjørdur í hesum andanum. Hann er fullur av action, undirhaldi og one-liners. Tað skal tó sigast at the Nice Guys minnir nógv Kiss Kiss Bang Bang. Báðir handla um tveir menn, sum blanda seg har teir ikki skulu. Men alíkavæl gjørdi hetta ikki filmin verri. Um tú hevur brúk fyri at slappa av og hyggja eftir einum stuttligum filmi við massar av action, so er hetta tann rætti filmurin til tín.
Eg gevi the Nice Guys 5/6 sofum:
Um tær dámdi hendan filmin, kann eg viðmæla:
Die Hard, Kingsman, Lethal Weapon, Last Action Hero og the Last Boy Scout.


text:
Monday, August 18, 2014
Fekk fiskidagaskipanin nakrantíð sín kjans?
Í sambandi við Sjómannadagin í Klaksvík varð skipað fyri Fiskivinnutingi tann 20. august, har m.a. tann føroyska fiskidagaskipanin fekk umtalu – her eru tríggir spurningar til panelið.
Vit fingu fiskidagaskipanina í 1996 fyri botnfiskiskapin undir Føroyum. Skipanin varð innførd ístaðin fyri ta kvotuskipan sum var komin við tí nýggju lógini um vinnuligan fiskiskap, samtykt tvey ár frammanundan.
Skipanin varð, og verður framvegis av mongum, mett sum í princippinum skilagóð og hóskandi fyri blandað fiskarí, sum ofta er veruleikin í botnfiskiskapi undir Føroyum – tað er í nógvum førum praktiskt ógjørligt hjá fiskiskipum at stýra neyvt hvat slag av fiski ið tey fáa.
Men tann stóri fyrimunurin, sjálvt hugskotið við dagaskipanini skuldi vera hetta: skipanin skal vera sjálvregulerandi soleiðis at skilja at fiskivinnan ikki skal útsetast fyri óneyðuga stóra óvissu orsakað av broytingum í fiskidøgum frá einum ári til annað. Við øðrum orðum, skipanin er ikki ætlað til at hava politisk ella administrativ inntriv á hvørjum ári alt eftir hvat stovnsmetingarnar siga. Er lítið til av fiski, so verður eisini fiskað relativt lítið tí talið á fiskidøgum er avmarkað, og umvent, er nógv til so verður eisini relativt nógv fiskað, tó aldri meira enn hvat talið á fiskidøgum gevur møguleika til.
Fyri tey fólk sum arbeiða í vinnuni sigur tað seg sjálvt at ein sjálvregulerandi skipan er betri enn kvalandi bureaukrati og ótryggar rammur. Men skal ein fiskidagaskipan virka sum hon skal, so krevst, sum Kjartan Hoydal fleiri ferðir hevur víst á, at støði verður tikið júst í hesari skipan tá ráðgeving verður bíløgd frá stovnum sum ICES og Havstovuni.
Verður hetta ikki gjørt – og tað verður tað framvegis ikki so vítt eg veit – so kemur skeiv ráðgeving burturúr, og skipanin verður undirminerað sum tíðin líður. Hetta tí ráðgevingin byggir á heilt aðrar fyritreytir enn tað sjálvvirkandi princippið sum er sjálvur kjarnin í verandi dagaskipan. Ístaðin kemur tann ráðandi frásøgnin at snúgva seg um at vit við hesari fiskidagaskipan ikki fylgja tí vísindaligu ráðgeving sum vit keypa okkum, og harvið gerast vit ótrúverdig, og tað er í longdini ein ótolandi støða at vera í.
Tað eigur also eftir fiskidagaskipanini ikki at vera neyðugt at útluta fiskidagar av nýggjum á hvørjum ári undir broyttum fyritreytum, alt eftir hvat seinastu stovnsmetingar siga. Hinvegin áttu somu stovnsmetingar saman við hagtølum yvir landingar o.a. at verið grundarlag undir neyðugum tillagingum við jøvnum millumbilum, t.d. fimta hvørt ella tíggjunda hvørt ár.
Spurningur til Fiskidaganevndina (og gjarna Fiskimálaráðið): Um so er at fiskidagaskipanin (av misgáum ella við vilja) ikki er sloppin at virka til fulnar higartil orsakað av at samstarvið við ICES og Havstovuna hevur alla tíðina bygt á kvotuskipan við støði í ár-til-ár broyting í fiskidøgum, er ætlanin at gera nakað við hendan spurning?
Spurningur til Reiðarafelagið: Havandi í huga at so at siga øll fiskivinnan í stóran mun er merkt av natúrligum óvíssufaktorum – fyri ikki at tala um 2018 trupulleikan -- er tað vinnuliga nøktandi fyri fiskireiðarí at skula hava sínar regulativu karmar broyttar á hvørjum ári?
Spurningur til Fiskidaganevndina og Reiðarafelagið (og gjarna Fiskimálaráðið): Í hvussu stóran mun eru fiskidagarnir higartil skornir niður tilsamans, og er við hesum í huga nakar vandi fyri at niðurskurðirnir kunnu fáa eina “netto negativa” ávirkan á fiskivinnuna?
Vit fingu fiskidagaskipanina í 1996 fyri botnfiskiskapin undir Føroyum. Skipanin varð innførd ístaðin fyri ta kvotuskipan sum var komin við tí nýggju lógini um vinnuligan fiskiskap, samtykt tvey ár frammanundan.
Skipanin varð, og verður framvegis av mongum, mett sum í princippinum skilagóð og hóskandi fyri blandað fiskarí, sum ofta er veruleikin í botnfiskiskapi undir Føroyum – tað er í nógvum førum praktiskt ógjørligt hjá fiskiskipum at stýra neyvt hvat slag av fiski ið tey fáa.
Men tann stóri fyrimunurin, sjálvt hugskotið við dagaskipanini skuldi vera hetta: skipanin skal vera sjálvregulerandi soleiðis at skilja at fiskivinnan ikki skal útsetast fyri óneyðuga stóra óvissu orsakað av broytingum í fiskidøgum frá einum ári til annað. Við øðrum orðum, skipanin er ikki ætlað til at hava politisk ella administrativ inntriv á hvørjum ári alt eftir hvat stovnsmetingarnar siga. Er lítið til av fiski, so verður eisini fiskað relativt lítið tí talið á fiskidøgum er avmarkað, og umvent, er nógv til so verður eisini relativt nógv fiskað, tó aldri meira enn hvat talið á fiskidøgum gevur møguleika til.
Fyri tey fólk sum arbeiða í vinnuni sigur tað seg sjálvt at ein sjálvregulerandi skipan er betri enn kvalandi bureaukrati og ótryggar rammur. Men skal ein fiskidagaskipan virka sum hon skal, so krevst, sum Kjartan Hoydal fleiri ferðir hevur víst á, at støði verður tikið júst í hesari skipan tá ráðgeving verður bíløgd frá stovnum sum ICES og Havstovuni.
Verður hetta ikki gjørt – og tað verður tað framvegis ikki so vítt eg veit – so kemur skeiv ráðgeving burturúr, og skipanin verður undirminerað sum tíðin líður. Hetta tí ráðgevingin byggir á heilt aðrar fyritreytir enn tað sjálvvirkandi princippið sum er sjálvur kjarnin í verandi dagaskipan. Ístaðin kemur tann ráðandi frásøgnin at snúgva seg um at vit við hesari fiskidagaskipan ikki fylgja tí vísindaligu ráðgeving sum vit keypa okkum, og harvið gerast vit ótrúverdig, og tað er í longdini ein ótolandi støða at vera í.
Tað eigur also eftir fiskidagaskipanini ikki at vera neyðugt at útluta fiskidagar av nýggjum á hvørjum ári undir broyttum fyritreytum, alt eftir hvat seinastu stovnsmetingar siga. Hinvegin áttu somu stovnsmetingar saman við hagtølum yvir landingar o.a. at verið grundarlag undir neyðugum tillagingum við jøvnum millumbilum, t.d. fimta hvørt ella tíggjunda hvørt ár.
Spurningur til Fiskidaganevndina (og gjarna Fiskimálaráðið): Um so er at fiskidagaskipanin (av misgáum ella við vilja) ikki er sloppin at virka til fulnar higartil orsakað av at samstarvið við ICES og Havstovuna hevur alla tíðina bygt á kvotuskipan við støði í ár-til-ár broyting í fiskidøgum, er ætlanin at gera nakað við hendan spurning?
Spurningur til Reiðarafelagið: Havandi í huga at so at siga øll fiskivinnan í stóran mun er merkt av natúrligum óvíssufaktorum – fyri ikki at tala um 2018 trupulleikan -- er tað vinnuliga nøktandi fyri fiskireiðarí at skula hava sínar regulativu karmar broyttar á hvørjum ári?
Spurningur til Fiskidaganevndina og Reiðarafelagið (og gjarna Fiskimálaráðið): Í hvussu stóran mun eru fiskidagarnir higartil skornir niður tilsamans, og er við hesum í huga nakar vandi fyri at niðurskurðirnir kunnu fáa eina “netto negativa” ávirkan á fiskivinnuna?
Subscribe to: Post Comments (Atom)


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Hetta er so mikið ræðandi at eg nú betri skilji hví tað eru fólk
sum velja førka seg yvir til høgravongin, kanska enntá langt út á høgravongin.
Innihaldi í leinkjuni vísir á hvussu staturin leggur trýst á
miðlar og talufrælsi við ákæruni um ekstremismu og haturstalu. Í hesum føri tað
sum tey kalla høgra vendum ekstremistum, ella kanska bara slíkum sum øtast yvir
framtíðar útlitið í enska samfelagnum.
Men í so fall mugu vit skera alt yvir kamb og steðga øllum
miðlum, inkludera BCC sum hevur líka stóra skuld í hesari ekstremismu bara við
at varpa út tíðindi, og í so fall áttu vit møguliga at niðurlagt 80-90 % av
øllum ateistiskum, anti-kristiligum, anti-religiøsum youtube videoum, eftirsum
teirra innihald svínar ein bólk í samfelagnum út, leggur upp til hatur og ikki
vil kennast við ymiskleikan.
Í hesum føri snýr tað seg um ein persón sum fekk prop av
kulturelt loyvda áganginum (tykist tað nú) í enska samfelagum og sum so sjálvur
valdi at fremja ágang.
Men her kemur tað grundleggjandi, tí hesin ágangur var
framdur grunda av ágangi sum hesin sami myndugleiki valdi <t stuðla og venda
blinda eyga til.
Veruleikin er at hvørgin av hesum kann umberast: høgra vendi
terroristurin kann ikki umberast, viðkomandi hevði ongan rætt til at
terrorisera eina mosku og drepa muslimar; ikki allir muslimar eru terroristar,
fanatikarir ella harrar av ungum hvítum sex-trælum.
Men líkaleiðis framdu ensku mynduleikarnir og vinstra vendir
miðlar eina minst líka ræðuliga ger við at lata islamskar grooming bandar gera
túsundavis av enskum smágentum til sex-trælir, at loyva hesum at terrorisera teirra foreldur, enntá saman við løgregluni (til tíðir) og enntá at myrða onkran sum stríddust ímóti.
Men hvør er so syndabukkurin her, í hvussu er í eygunum á tí
myndugleika sum svíkti og sum enn tykist at svíkja?
Syndabukkurin er eingin annar enn hesin sum hevur fokusera á
tíðindini um hendan grooming ágang og sum ikki vil at borgarar gloyma
statsins væntandi førleika, teir val og ynski um ikki at grípa inn sum síðani førdi til svíkjan av
bæði landið og borgarum, og tað eina fyri at verja Islam.
Tað eru so eitt.
Men
hvørji eru so hesi sum sita her og brokka seg inn á talufrælsi og inn á tey sum ditta sær at veita teimum ráðandi og gongdini í samfelagnum kritik?
Tann eina, muslimska Naz Shah (MP) sum er politikari og limur í parlamentinum, ein
sum á sinni tykist at hava vart hesar neyðtakarnar og enntá tók undir við úttalisum sum kravdu at hesir sex-trælir áttu at hildi teirra munn.
Og hví?
Tí vit eiga at virða ymiskleikan í okkara samfelagið (ella so siga tey). Hetta meinar hendan daman at genturnar áttu at verði vitandi um.
Og hesa hava tey lova inn í parlamenti.
Mangan hoyri eg um 'ymiskleikan' og hvussu vit eiga at dýrka ymiskleikan. Eg eri samdur, eg elski ymiskleika, eg elski ymiska mentan og ymiskan húðalit, men hvat meina vit í veruleikanum við, hvussu definera vit hetta og hvussu langt fara vit?
Her er síggja vit eitt samfelag sum er í stórum vanda. Talufrælsi, sannleiki, tryggleiki, alt stendur uppá spæl.
Sum ein kristin fari eg ikki at taka undir við einum
høgrandum terroristi, men eg fari heldur ikki at taka undir við Islam, ella
ymiskleika í hevur patent uppá at neyðtaka smágentur í okkara vesturlendska
samfelagið. Heldur ikki vil eg taka undir við einum myndugleika og miðlum í
stuðla slíkum hyklaríði og vendir blinda eyga til, og ongantíð fari eg at taka
undir við myndugleikum sum nýta óndu og døpru reaktiónina hjá einum ándsvøkum
høgra terroristi, við at gera seg inn á talufrælsi og spesifikt teimum sum
vilja varpa út dapra veruleikan um hesa politisku korrektu fadesuna sum í
løtuni herjar okkara vesturlendska samfelag.


text:
Ingi Samuelsen
01.07.2015 - 19:15
Ítróttur > Ítróttur > Bogaskjóting
Føroyar fingu enn eitt gullheiðursmerki á oyggjaleikunum í dag. Tað var Jógvan Niclasen, sum vann gull í mann-móti-manni kappingini í compound.
Jógvan skjeyt seg sikkurt fram til finaluna, har hann møtti Micael Lerberg av Gotlandi, og skottryggi føroyingurin vann 128 móti 114.
Hjá kvinnunum kom Anja Johansen í bronsufinaluna, men tapti við tveimum ørvum móti einum manoyingi.
Sigrid Vang var eisini við í hesi kappingini, hon varð sligin út í 1/8-finaluni. Hjá monnunum gjørdist fjórðingsfinalan endastøðin hjá Albert Dam, menað Kaj Johannessen varð sligin út í 1/16-finaluni.
Í hinari greinini, recourve, varð eisini spælt mann móti manni, men her gekk verri.
Absalon Hansen var annars favorittur. Hann skjeyt sera væl í kvalifiseringskappingini í gjár, og varð tí styrkismettur sum nummar eitt. Men Absalon tapti móti einum orknoyingi í fjórðingsfinaluni.
Oddmar Nielsen var so óheppin at møta Absalon í 1/16-finaluni, og tað gjørdist endastøðin hjá honum.
Jastrid M. Jensen spældi seg fram til fjórðingsfinaluna, har hon tapti móti einum skjútta frá Jersey.
Myndirnar eru frá kappingini fyrr í dag.


text:
Orð og lag: Francis A. Blackmer
Týtt: Victor Danielsen
1. Fyrr var øll mín trúgv á Jesus
ótrygg eins og havsins vág;
nú eg sang í trúargleði,
nú í iva nívdur lá.
Niðurlag:
Áh, tann friður, Jesus gav,
hvíla, sum mær ókend var!
Ljós er leiðin vorðin nú,
tí eg meiri trúgvi tær.
2. Tí hann bað meg koma nærri,
ivan, óttan tagna bað,
og tá í hans hond eg leit meg,
gjørdist tyngda sálin glað.
3. Stund um stund á hann at líta,
minni batar ikki, nei!
Vónrík, ljós og løtt tá verður
áður dapra, tunga leið.
4. Frelsari, tín hond mær heldur
dag um dag á tínum veg,
og mín sál er full av gleði,
tí tú livir, ikki eg!


text:
Orð: Emma Campbell
Lag: Theodore E. Perkins
Týtt: Victor Danielsen
1. Hví trokast mannamúgvan so,
hví bera tey slík skundig boð?
Hví flokkast tey so dag um dag,
nú her, nú har, hvat merkir tað?
:,: Av hvørjum munni svarið er:
Jesus úr Nasaret kemur her! :,:
2. Og hesin Jesus, hvør er hann,
ið slíka rørslu elva kann?
Hví virkar hetta navnið so?
Hví elskar fólk so hesi boð,
:,: at fegin hvør til fundar fer:
Jesus úr Nasaret kemur her! :,:
3. Jú, tað er hann, sum grøðir øll
í smáttu og í høvdings høll;
og hvør, sum líður, skundar sær,
tá rópið ljóðar: Hann er nær!
:,: Hitt orðið gleði við sær ber:
Jesus úr Nasaret kemur her! :,:
4. Tit syndafullu, komið nú!
Tú troytta sál, hví drálar tú?
Tú vilsti sonur, vend nú við!
Hann býður náði, býður frið;
:,: tú falni, hjálp í hondum er:
Jesus úr Nasaret kemur her! :,:
5. Men veitir tú tí ongan ans
og spottar allan kærleik hans,
so vendir hann sær frá tær brátt,
og einaferð í myrku nátt,
:,: tá hjálp tú søkir, svarið er:
Jesus úr Nasaret var jú her! :,:


text:
Sirið Stenberg vil hava at vita frá Jørgen Niclasen, Hvussu gongst við ætlanini hjá Bústøðum, at byggja íbúðir, sum lág og miðallønt hava ráð at gjalda, tí hevur hon sett honum munnligan fyrispurning ið skal svarast á tingfundinum í morgin
Munnligur fyrispurningur til Jørgen Niclasen um Bústaðir
1 Hvussu gongst við ætlanini hjá Bústøðum um at byggja íbúðir, sum lág og miðallønt hava ráð at gjalda ?
Viðmerkingar
Broytingin í grundarlagnum undir gamla Húsalásgrunninum til Bústaðir letur upp fyri nýggjum møguleikum.
Ætlanin við Bústøðum er at útvega leigubústaðir til føroyingar kring landið, og betri bústaðir til allar samfelagsbólkar.
Fleiri áhugaverd arbeiði eru í gongd. Millum annað er samstarv millum Bústaðir og Almannaverkið um at útvega fólki við serligum avbjóðingum bústað. Somuleiðis eru aðrar verkætlanir í gongd.
Havandi í huga stóra tørvin á leiguíbúðun til fólk, við miðal og láginntøku, sóknast spyrjarin eftir nær hesin samfelagsbólkur kann vænta sær at fáa í boði eina leiguíbúð- fyri ein kostnað, sum er fyri hesar inntøkur at gjalda. Tað verið seg m.a stakir uppihaldarar, familjur við lágari inntøku, fólkapensjónistar, ungar barnafamiljur o.s.fr
Sirið Stenberg
Tjóðveldi


text:
Føroyskur romantikkur
Norðuratlantsbryggjan hevur í vár givið út bókina Nordisk romantik - myte, frihed og fællesskab. Malan Marnersdóttir, professari í bókmentum á Føroyamálsdeildini, er høvundur at greinini "Romantik på færøsk"
Í bókini eru fimm greinir um norðurlendskan romantikk.
Upprunin til greinirnar er fyrilestrar, ið hildnir vórðu á ráðstevnuni "Nordisk Romantik - Myte, frihed og fællesskab", ið varð hildin á Norðuratlantsbryggjuni um heystið 2007.
Greinin hjá Maluni, "Romantik på færøsk" er, sum heitið ber boð um, um romantikk í føroyskum bókmentum fyrst í 19. øld.
Kvæðini eftir Sjóvarbóndurnar, Jens Chr. Djurhuus og Jens Hendrik Djurhuus, bera greiðan dám av romantikki.
Bókaútgávurnar í 1820- og 30 árunum eru prógv um tann dent romantikarar løgdu í fólksins rødd. Hon var til skjals í kvæðum, sum komu út í Færøiske Qvæder í 1822, í Føroyingasøgu í 1832.
Fyrsta stigið til at kristna trúgvin eisini kundi verða orðað á føroyskum kom í 1823 við týðingini av Matteusar evangelium.
Høvuðsdenturin í greinini liggur á kvæðunum.
"Romantik på færøsk"
Sprog og litteratur i Norden: Nordisk romantik - myte, frihed og fællesskab.
Ritstj. Erik Skyum-Nielsen. Nordatlantens Brygge 2010, s. 49-69.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Heystfagnaður
Síðani 2014 hevur á hvørjum ári í oktober verið skipað fyri heystfagnaði á Eiði. Tiltakið verður eisini rópt Føroya bygdasligasta tiltak, og er ætla til at varpa ljós á siðbundna føroyska bygdalívið, sum enn livir – ikki minst um heystið.
Á skránni eru fyrilestrar, framsýningar og kappingar. Kappast verður millum annað í hvør dugir best at fletta og hvør ger tað bestu rullupylsuna og kjøtpylsuna. Eisini eru ymiskar tónleikaframførslur og føroyskur og enskur dansur.
Umframt smakkiroyndir og brellbitar av ymsum slag ber eisini til at keypa sær okkurt til matna og okkurt leskandi afturvið.
Tiltakið plagar at vera væl vitja og skráin veksur á hvørjum ári.
Fleiri upplýsingar, myndir og tíðindi um tiltakið kunnu síggjast her.


text:
Hægri lánsbrævarentur nærkast
- 25 Sep 2017
- - LÍV
Marknaðarinnlit - September 2017
Hægri lánsbrævarentur nærkast
Hóast Kim Jong Un ynskir at gera Norðurkorea til atomvápnaveldi, sigur Kina seg vilja arbeiða fyri, at økið gerst atomvápnafrítt. Hetta kann sum frálíður steðga orðastríðnum í hesum sambandi, sum hevur ført óstøðugleika við sær á marknaðunum. Samstundis gongur sera gott búskaparliga í heiminum og í næstum fer USA at kunna nærri um, hvussu tey fara at niðurlaga teirra risastóru ogn av lánsbrøvum, sum varð keypt fyri at stimbra búskapin eftir fíggjarkreppuna. Sum frálíður fer hetta at føra við sær hægri lánsbrævarentur.
Líkinda vinningur í august
Eftir at juni og juli vóru sera avbjóðandi, hvat virðisbrævavinningi viðvíkur, gekk betri í august. Lækkingin í lánsbrævarentunum, sum kom í kjalarvørrinum av lutvísa óttanum, ið stóðst av tíðindum um Norðurkorea, var jalig fyri lánsbrævakursirnar. Tískil góvu donsku lánsbrøvini ein vinning á 0,68% í august. Hesi lánsbrøv hava nú givið vinning á 1,46% í ár. Eisini ”onnur lánsbrøv” høvdu góðan mánaða, tí hesi góvu vinning á 0,33%, soleiðis at tey samlað hava givið vinning á 3,72% í ár. Av somu orsøkum, sum stimbraðu lánsbrøvini, høvdu partabrøvini ein avbjóðandi august, har tey góvu hall á 0,45%. Kortini hava tey givið vinning á 4,47% seinastu 8 mánaðirnar. Samanumtikið gav íløgan við hægra váðanum vinning á 0,44% í august og íløgan við lægra váðanum gav vinning á 0,22%. Síðani ársbyrjan hava hesar báðar íløgurnar nú givið vinning á ávíkavist 2,58% og 0,78%.
Evropa hækkar helst ikki rentuna fyrr enn í 2019
Politiska óvissan á koreansku hálvoynni heldur fram. Kim Jong Un hevur boðað frá, at tey ikki fara at steðga við vápnaætlanunum fyrr enn Norðurkorea hevur atomvápn. Hetta noyðist Trump at viðmerkja á harðligasta hátt og so er aftur gongd í orðastríðnum. Millum partarnar stendur Kina, sum sigur seg vilja arbeiða fyri, at hálvoyggin gerst atomvápnafrí. Støðan hevur, aftur seinasta mánaðin, ført óstøðugleika við sær, men av tí, at orðini hjá Kim ikki hava verið førd út í verki, eins nógv og marknaðirnar óttaðust, hava seinstu dagarnir verið jaligir og altjóða íleggjarar hava økt sín ognarlut í váðakendum íløgum og tað hevur fingið partabrøvini at hækka í septembur. Samstundis vísa tøl, at fyri fyrstu ferð í 10 ár hava øll OECD lond búskaparvøkstur. Hetta er jaligt og minkar um óttan, sum stendst av politiskum brotasjógvum. Viðvíkjandi búskaparvøkstri væntast, at evropiski vøksturin fyribils hevur nátt hæddini, men at búskapurin fer at halda sær á góða støðinum. Leggjast skal til merkis, at evran er styrknað nógv móti dollaranum og tað kann vera tálmandi fyri øktum búskaparvøkstri. Tó er evran ikki styrknað eins nógv móti øðrum gjaldoyrum. Lutfalsliga sterka evran førir við sær at innfluttar vørur eru bíligar og tálma eina øking í evropisku inflatiónini, ið er ov lág sum nú er. Tí væntast eingin evropisk rentuhækking næsta árið.
USA avgerandi í næstum
Miðbankarnir í USA og Evropa hava í longri tíð havt stóra ávirkan á fíggjarmarknaðirnar. Tann amerikanski, kallaður Fed, átti áðrenn fíggjarkreppuna lánsbrøv fyri umleið USD 800 mia. Fyri at stimbra búskapin, við at keypa lánsbrøv og harvið lækka longru rentunar, er lánsbrævaognin hjá Fed økt í umleið USD 4.250 mia. Nú tað gongur lutfalsliga gott búskaparliga í USA og fíggjarkreppan er av, skal Fed niðurlaga hesa risastóru lánsbrævaogn. 20/9 hevur Fed rentufund og tá fer fíggjarmarknaðurin at sita undir hvørjum orði fyri at meta um, hvussu og í hvønn mun, niðurlagingin av ognum fer at fara fram. Mett verður, at lánsbrævarenturnar, í einum longri tíðarbili, kunnu hækka millum 0,3 og 1,0%-stig av niðurlagingini. Hetta er lutfalsliga nógv tá lága rentustigið annars verður havt í huga. 20/9 koma eisini nýggj tíðindi um komandi rentuhækkingar frá Fed. Samanumtikið er hetta sera viðkomandi tíðindi, sum kunnu ávirka láns- og partabrøv um allan heim. Evran, mótvegis dollaranum, kann eisini ávirkast og í seinna enda kann broytta gjaldoyrastøðan broyta evropisku inflatiónsmetingina og harvið komandi rentupolitikk í Evropa.
Eftir at juni og juli vóru sera avbjóðandi, hvat virðisbrævavinningi viðvíkur, gekk betri í august.


text:
Norðfra á Fólkatingi
11-10-2018 - 16:02 - Jóanis Albert Nielsen
Norðfra, í framleiður og selur føroyskar fiskavørur, verður við á Kulturnatten på Folketinget nú fríggjadagin 12 oktober.
Hetta er ein liður í at bjóða framm okkara góðu fiskavørur til danska marknaðinum.
Tað er ein sannroynd at enn vita danskir brúkarar líti um Føroyar og hvussu góður fiskurin er í veiddur verður runt um Føroyar.
Vit hava bestu umstøður nakar kann hugsa sær, bestu fiskimenn, góðar fiskileiðir, og sera góða rávøru.
Norðfra kemur at luttaka við kunning og smakkiroyndum av flaki og frikadellum, burtur úr línuveiddari hýsu.
Fyri Føroyar eru umráðandi at vísa framm okkara tilfeingi og er hetta ein liður í sølutilgongdini hjá Norðfra at verða við á hesum átakinum.
Tilber at lesa meir um hetta á nordfra.com


text:
- Tíðindi, mentan og ítróttur
Grannskoðaravirki fingið bót
Ein grannskoðari kann ikki grannskoða ein roknskap, sum hann sjálvur hevur verið við til at gera.
Tað hevur Grannskoðaranevndin staðfest við einari sekt upp á 100.000 kr. til Hans Laksá, grannskoðara, sum arbeiðir hjá grannskoðanarvirkinum Januar.
Hans Laksá góðtekur sektina og fer ikki í Føroya rætt við henni.
Men hann er als ikki samdur við Grannskoðaranevndina, sigur hann í tíðindaskrivi.
Sektin er latin, tí sambært Grannskoðaranevndini hevur Hans Laksá hjálpt einum viðskiftafólki at gera roknskapin, sum hann síðani sjálvur hevur grannskoðað.
Hann hevur tí brotið regluna um óheftni, sigur Grannskoðaranevndin.
Hans Laksá sigur, at hann hevur bara hjálpt við elektronisku uppsetingini, so roknskapurin var samsvarandi nýggju roknskaparreglunum.
Sí eisini


text:
Ert tú áhugað/ur í politikki og samfelagsviðurskiftum, gjarna við serligum atliti til Grønland og/ella Føroyar ? So er eitt pláss sum starvslesandi seinna hálvár í 2011 hjá Høgna Hoydal og Juliane Henningsen í Norðuratlantsbólkinum kanska nakað fyri teg. Tínar uppgávur vera fyrst og fremst at kanna, greina og samskifta politiska arbeiði og aðalmálini hjá bólkinum. Talan er um eina lítla skrivstovu við nógvum ymiskum arbeiðsuppgávum – innan politik, samskifti og fyrisiting – so umsøkjarin má vænta, at aðrar uppgávur eisini at vera.
Vit vænta, at tú ert áhugað/ur í politikki og samfelagsviðurskiftum, hevur góð samstarvsevnir, er ágrýtin og dugir at arbeiða sjálvstøðugt.
Tú fært leypandi fakligar eftirmetingar av tínum arbeiði frá starvsfólkunum í bólkinum. Starvið sum starvslesandi er ólønt og starvstíðin er umleið 35 tímar um vikuna. Arbeiðstíðin kann leggjast til rættis eftir tørvi hjá báðum pørtum. Tíðarskeiðið er frá fyrst í september til síðst í januar 2012.
Tú kanst lesa meira um okkum og okkara arbeiði á dnag.dk og ring gjarna til Anniku Smith, ráðgeva hjá Juliane Henningsen á tlf. +45 33375412 ella til Joan Ólavsdóttir, ráðgeva hjá Høgna Hoydal á tlf. +45 33375449, um tú hevur spurningar.
Send eina stutta umsókn við lívsgongdarlýsing o.ø. í seinasta lagi 27. juni til dnag@ft.dk mrk. “praktikant” ella til Den Nordatlantiske Gruppe i Folketinget, Christiansborg, 1240 København K.


text:
Frítíðarskúli vitjaði Náttúruvísindadeildina
Týsdagin 24. januar vitjaðu nøkur børn úr Frítíðarskúlanum við Løgmannabreyt, Náttúruvísindadeildina
Eyðfinn Magnussen, lívfrøðingur greiddi teimum frá um mannakroppin. Tey hoyrdu eitt sindur um, bein, vøddar, brøsk, livur, hjartað o.a. Eisini fingu tey møguleika at seta spurningar.
Á laboratoriinum var nógv spennandi at síggja. Marjun í Túni Mortensen, laborantur, vísti teimum ymiskar fagrar litir o.a.
Eisini fingu tey møguleika at síggja deyðar rottur, mýs, firvaldar, klukkur o.a.
Sjóneykuna sluppu tey eisini at hyggja í.
Knud Simonsen, havfrøðingur, vísti teimum eina vatnrennu, sum verður brúkt í undirvísingini í havfrøði.
Ein spennandi dagur fyri børnini úr frítíðarskúlanum við Løgmannabreyt.
______________________________
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Nýggj Eik lánsbrævaútgáva19-05-2010
21. mai verður eitt lánsbræv hjá Eik skrásett á virðisbrævamarknaðunum í Íslandi og Keypmannahavn
Vegleiðing til Netbankan18-05-2010
Vegleiðing til Eik Netbankan at taka niður og printa út
Jacob Leth tikið seg úr nevndini í Eik Banka18-05-2010
Jacob Leth, nevndarlimur í Eik Banka, hevur í dag boðað frá at hann, til tess ikki at skaða bankans umdømi, hevur tikið avgerð um at taka seg úr nevndini í Eik Banka frá dags dato
Longd telefontíð og hjálp til Netbankan17-05-2010
Til og við hóskvøldið svara vit telefonum inntil kl. 22.00. Hevur tú trupulleikar við Netbankanum ber eisini til at geva okkum skrivlig boð umvegis heimasíðuna
Netbankin óstøðugur13-05-2010
Vegna tøkniligar trupulleikar hjá IBM er Netbankin óstøðugur í løtuni. Arbeitt verður við at fáa alt í rættlag sum skjótast


text: Her er eitt videobrot av svoem.dk, har tosað verður við niðurlendska landsliðsvenjaran hjá Danmark, Paulus Wildeboer. Hann tosar her nógv um draktir, at tey ikki vistu hvussu støðið fór at vera nú á DM, tá ið tey í superdrakt-tíðini ásettu kravtíðir til atjóða stevnur í 2010. Nú vísir tað seg at støðið er lægri enn tey væntaðu, bæði á donsku meistarastevnuni og úti í heimi, og spurningurin er tí, um krøvini skulu linkast. Paulus ætlaði sjálvur at hava 15 svimjarar við til EM í Budapest, men heldur longu nú at so nógv ikki fara at klára kravtíðirnar.


text:
Maersk Supply Service meldað til løgregluna
Danska Sjóvinnuráðið hevur gjørt av at lata víðari kanningarnar av málinum um tey bæði Maersk Supply Service skipini, sum sukku út fyri fronsku strondini náttina millum 21. og 22. desember 2016, til løgregluna. Tað boðaði reiðaríið frá í tíðindaskrivi í gjárkvøldið.
Tey bæði gomlu frálandsskipini Mærsk Searcher og Mærsk Shipper vóru undir sleipi, bundin saman síðu um síðu, á veg úr Danmark til Turkalands til upphøggingar. Á veg gjøgnum ensku kanalina oyðiløgdust fendararnir millum bæði skipini, sum tí komu beinleiðis í samband við hvørt annað.
Hetta hevði við sær, at skaði kom á apteringina á skipunum við tí úrsliti, at Mærsk Searcher fór at leka. Maersk Searcher koppaði og sakk, og dróg síðani Mærsk Shipper niður við sær.
Ein havarífrágreiðing, sum varð almannakunngjørd í september í fjør, fanst m.a. harðliga at váðahandfaringarskipanini hjá Maersk Supply Service, sum í alt ov stóran mun var bundin av persónligu uppfatanini hjá einstøkum persónum av vandastøðum.
Harumframt kom fram í frágreiðingini, at eitt starvsfólk í reiðarínum ávaraði ímóti brúktu mannagongdini undir sleipingini, eins og manningin á Mærsk Battler, sum sleipaði tey bæði skipini, ikki lætst um vón um umfatandi skaðarnar, skipini fingu undir sleipingini.
"Sjóvinnuráðið fer nú at nærlesa frágreiðingina frá skaðanevndini og samanbera hana við upplýsingarnar, sum ráðið hevur savnað saman í málinum. Hetta til tess at meta um, hvørt brot er gjørt á sjótrygdarlógina og um grundarlag er fyri, at onkur verður ábyrgdaður fyri hetta," segði Martin John, eftirlitsmaður í Sjóvinnuráðnum, tá við Maritime Danmark.
Nú, eitt gott hálvt ár seinni, hevur Sjóvinnuráðið so gjørt av at lata løgregluni málið.
Maersk Supply Service skrivar í fráboðanini, at reiðaríið hevur arbeitt tætt saman við myndugleikunum um at greiða málið, og harumframt gjørt eina innanhýsis kanningg av tilburðinum.
Málið hevur havt við sær, at reiðaríið á fleiri økjum hevur broytt sínar mannagongdir til tess at tryggja, at eitt líknandi óhapp ikki kann henda aftur.
Maersk Supply Service vil ikki gera fleiri viðmerkingar til málið, fyrrenn løgreglan er liðug við kanningar sínar.
Kelda: maritimedanmark.dk


text:
Kveikingardagurin, ið SSP skipar fyri á hvørjum ári, verður hildin í Norðurlandahúsinum fríggjadagin 9. november, kl. 9-16.
Endamálið við kveikingardegnum er at savna fólk tvørtur um fakmørk, har tey kunnu viðgera rættindini hjá børnum og ungum við støði í spurningum, sum gera seg galdandi fyri okkara samfelag júst nú.
Aftur í ár hevur tað eydnast at seta eina áhugaverda skrá saman við ymiskum fakfólki:
Per Schultz Jørgensen, professari í sosialpsykologi: Robuste børn
Jógvan Zachariasen, pastor og samrøðufelagi: Óviðgjørdar støður frá barndóminum órógva
Oddvør Poulsen, felagið Berin: Sorg – hvat er tað?
6. flokkur í Tvøroyrar skúla: Positiv sálarfrøði
Oddbjørg Balle: Barnahúsið
Anne Linder: ”Glæde, engagement og relationskompetence – nøglen til gode fællesskaber”
Dagurin er uttan kostnað fyri luttakaran, og freistin at tekna seg er 30. oktober 2018. Hetta verður gjørt á heimasíðuni www.atgongumerki.fo.


text:
Barbara Holm 12.01.2018 (17:47)
- Nú má eg hugsa meg um
Løgmansflokkurin er undir stórum trýsti í hesum døgum, nú ein tinglimur, Kristin Michelsen, hevur valt at taka sín stuðul til samgonguna aftur. Tað merkir, at hann fer at atkvøða frá máli til mál, og harvið ikki kennir seg bundnan at samgonguni frá dags dato.
Tað merkir so, at enn einaferð er kreppa í Javnaðarflokkinum, og enn einaferð eru tað tingmenninir á Tvøroyri, sum eru orsøk til høvubrýggj hjá løgmanni og restini av Javnaðarflokkinum. Kristin Michelsen vil onga viðmerking gera til nakað sum helst í dag. Men løgmaður sigur, at hann ikki hevur viljað blandað seg upp í lokalpolitiskar ósemjur á Tvøroyri, tí tað má til eina og hvørja tíð vera upp til politikararnir í býráðnum á Tvøroyri, at loysa tað ósemjuna.
Les eisini: Løgmaður: Eg blandi meg ikki í ósemjuna á Tvøroyri
Men nú er ósemjan enda á borðinum hjá løgmanni í og við, at Kristin Michelsen ikki vil stuðla Javnaðarflokkinum á tingi, so leingi Javnaðarflokkurin á Tvøroyri ikki vil stuðla Kristini Michelsen. Tað eru ikki so nógv ár síðani, at Aksel V. Johannesen koyrdi Gerhard Lognberg úr flokkinum orsaka av longum stríðið og innanhýsis ósemjum. Tí var ein spurningur, sum løgmaður fekk á Rás2 í dag, um hann ætlar at koyra Kristin Michelsen úr flokkinum.
Trýst á pílin undir myndini fyri at hoyra samrøðu, sum Árni Gregersen gjørdi við Aksel V. Johannsen, løgmann, í tíðindini á Rás2 klokkan 17.00 í dag.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Onnur bókin um Steffi og Nelli. Steffi, sum nú er 13 ára gomul, gleðir seg at byrja í millumskúlanum í Gøteborg og fáa nýggjar vinir. Men mest av øllum er hon spent at hitta Sven aftur. Hon lærdi hann at kenna, tá ið Sven og tey gistu hjá teimum í oynni summarið fyri. Sven er 18 ára gamal, og Steffi er í loyndum forelskað í honum. Steffi skal búgva hjá Sven og teimum, meðan hon gongur í skúla í Gøteborg.
Í skúlanum gongur væl hjá Steffi og Sven og hon eru saman hvønn dag. Tey ganga túrar við hundinum og vitja vøkru Nykrósutjørnina. Steffi er eydnurík, men torir ikki at siga Sven sannleikan um sín loyniliga kærleika. Ein dagin sær hon Sven saman við eini gentu, og nú verður ikki væl vorðið hjá Steffi.
Aftur


text:
Tað sum kanska manglaði var, at hann segði sum er, at ALS-stýrið hevur fullkomiliga misskilt sína uppgávu. Sigmar Bláberg í útvarpinum hevði misskilt poengið, so tað burdi hann nokk gjørt.
ALS skal tryggja arbeiðsmegina ímóti ov ógvusligum fíggjarligum avleiðingum, tá arbeiðsloysi rakar. Men tað sum ALS-stýrið prioriterar er at tryggja at ALS-kassin ikki fer í minus, tað sæst so sera væl í formuleringini hjá fyrrverandi ALS-stýrisformanninum, Karin Kjølbro:
Fyrrverandi forkvinnan í ALS, Karin Kjølbro, heitir staðiliga á løgtingið at lata partarnar á arbeiðsmarknaðinum reka ALS-grunnin.
Er tað nevndarsamsýningin hjá teimum sum ger, at løntakaraumboðini í ALS-stýrinum ganga við til hesa vanlukkuligu semju í staðin fyri at standa fast við verandi útgjald -- ella leggja frá sær? So má nevndarsamsýningin setast niður. (Verður tað forrestin eisini sett niður, nú ALS-gjaldið verður sett niður?)
(framhald)


text:
Miljuløtur
Nýggj bók eftir Rakel Helmsdal hevur verið at fingið til keyps nú í nakrar vikur.
Tá ið bókin kom út 19. september, var Bókadeildin saman við Rakel á Sunda bókasavni fyri at leggja bókina fram.
Har var stór fjøld av børnum komin at lurta, og sigast má at tey sótu sum í andakt og lurtaðu eftir, meðan Rakel las upp út bókini.
Tað skilja vit væl, tí bókin er um gentuna Milju, sum greiðir frá sínum upplivilsum og tonkum um sín gerandisdag. Milja er á mangan hátt uppi í tí sama sum onnur børn, men munurin er, at hon sleppur at greiða frá sínum upplivingum, so at vit sita sum á nálum: Hvussu endar tað, tá hon er innikavað hjá aðrari familju jólaftan, sleppur hon heim? Fáa tey pápan leysan, sum er dottin í eitt djúpt hol, tá ið tey eru farin við honum at leypa skalv? Og eru ufoar til?
Milja er eitt av hesum børnunum, sum leggur sær hendingar í geyma, sum hugsar um tingini, og Rakel megnar at fáa júst hesa lýsingina fram av gentuni.
Bókin er vakurt myndprýdd. Hon, ið eigur æruna, er Kathrina Skarðsá. Myndir og tekstur fylla hvørt annað út, so tú fært eina spennandi lýsing av Milju og vinkonuni Jelenu.
Bókin er innbundin og 142 bls.
Aftur


text:
Búsetur hevur drúgvar royndir at byggja barnaansingarstovnar. Fyrsti stovnurin, vit bygdu, var dagstovnurin á Hamrinum á Argjum. Stovnurin er 650 fermetrar stórur.
Tá dagstovnurin á Hamrinum skuldi gerast, bjóðaði Tórshavnar kommuna okkum og øðrum at koma við prosjektuppskoti, sum skuldi innihalda:
· Prosjektuppskot (tekningar, frágreiðingar um installatiónir o.a.)
· Tilfarsval
· Innrætting av útiøki, herundir planting og parkeringsøki
· Byggikostnað
Innkomnu uppskotini blivu mett soleiðis, at prosjektið (arkitekturur) taldi 40%, dygdin á bygningi, tilfarsvali o.tíl. taldi 20%, og prísurin taldi 40%. Vit vunnu kappingina við aðrar og veittu eina heildarloysn viðvíkjandi stovninum.
Maibritt Simonsen, leiðari á dagstovninum, sigur soleiðis:
"Búsetur hevur bygt okkum ein stovn í bestu góðsku, sum vit kunnu gleðast um í tí dagliga. Hetta hevur stóran týdning fyri trivnaðin á stovninum.”


text:
Agnar Frederiksen
24.01.2018 - 16:59
Ítróttur > Ítróttur > Fótbóltur
Føroyar skulu í heyst royna at koma víðari í Nations League. Í nýggju kappingini hjá UEFA eru Føroyar komnar í bólk við Kosovo, Malta og Aserbaijan.
Føroyar spæla tríggar av teimum fyrstu fýra dystunum í Føroyum. Hetta er helst orsakað av veðurlagnum í Føroyum, tí teir seinastu dystirnir verða leiktir um miðjan november. Hetta kann verða við at geva Føroyum eina góða byrjan, tí tað er til dømis munur á at spæla ímóti Aserbaijan í Baku og so á Tórsvølli.
Her er skráin hjá Føroyum:
Fríggjadagin 7/9: Føroyar - Malta
Mánadagin 10/9: Kososvo - Føroyar
Hósdagin 11/10: Føroyar - Aserbaijan
Sunnudagin 14/10: Føroyar - Kosovo
Leygardagin 17/11: Aserbaijan - Føroyar
Týsdagin 20/11: Malta - Føroyar
Annars ljóðar úr Lausanne, har lutakastið var, og har skráin varð løgd, at tað er ein virðing fyri Føroyum í øðrum londum. Venjarin hjá Malta, fyrrverandi venjarin hjá B71 Tom Saintfied, segði við miðlar eftir lutakastið, at Føroyar eru favorittar at vinna bólkin. Úr leguni hjá Gibraltar ljóðar, at teir eru fegnir um, at teir ikki trektu Føroyar.
Lars Olsen segði við okkum fyrr í dag, at hjá teimum snýr tað seg um at raka dagarnar rætt og at spæla upp til teirra besta. Um hetta eydanðist, so var møguleikin til staðar fyri at koma víðari.
Atgongumerki til dystirnar í UEFA Nations League fáast til keyps í nethandlinum hjá FSF:
https://www.atgongumerki.fo/fsf/


text:
Vardi Verkstaðurin er eitt arbeiðspláss og aktiveringsstaður fyri búfólk hjá Sambýlinum á Báraldarfløtti og annars øðrum fólki aðrastaðni úr oynni. Verkstaðið er eitt arbeiðstilboð fyri menningartarnað, og fólk við breki annars.
Á stovninum royna tey, at geva fólki við breki ein innihaldsríkan dag, við ymiskum handaligum arbeiði, og øðrum, sum tey hava áhuga í og sum hoyrir dagligdengum til.
Á Varda Verkstaðinum yviri á Bakka starvast 4 fólk , 1 námsfrøðingur, 1 amboðsatstøðingur, eitt hjálparfólk og leiðarin. Í løtuni eru 16 brúkarar av tilboðnum.
Upptøkureglar og gjald kann ein fáa at vita við at venda seg til leiðaran á stovninum.
Um einstaklingar ella bólkar ynskja at vitja stovnin, eru tey vælkomin at ringja og avtala eina tíð.
Verkstaðurin hevur eisini eina sølubúð, sum er opin mánadag til hósdag frá kl. 09:00 til 15:30, og fríggjadagin frá kl. 09:00 – 13:00. Í sølubúðini ber til at keypa lutir, sum eru gjørdir á Verkstaðnum.
Verkstaðurin inni á Bakka
Eggjavegur 2
Fo – 900 Vágur
Tlf. 373536 / 221836
T-postur: abakka@naerverk.fo
Leiðari: Joan Nolsøe


text:
- Tíðindi, mentan og ítróttur
Spanski landsliðsvenjarin fær fótin
Á tíðindafundi fyrr í dag boðaði forsetin í spanska fótbóltssambandinum frá avgerðini.
- Vit eru noydd at veitra farvæl til landsliðsvenjaran. Vit ynskja honum bestu eydnu. Tey úrslit, sum Spania fer at røkka í hesum endaspælinum, eigur hann sín lut í, sigur forsetin Luis Rubiales.
Uppsøgnin verður mett sum ein beinleiðis avleiðing av, at Julen Lopetegui í gjár varð settur sum høvuðsvenjari í spanska stórfelagnum Real Madrid, har hann tekur við eftir Zinedine Zidane.
Hesi tíðindi fullu ikki í góða jørð í spanska fótbóltssambandinum, og serliga Luis Rubiales, forseti, gjørdist í øðini.
Fyrst bórust tíðindini um, at partarnir vóru samdir um at fara hvør til sítt eftir HM-endaspælið, men í nátt hevur spanska fótbóltssambandið broytt avgerð og koyra tí venjaran beinanvegin.
Tíðindafundurin í dag varð útsettur fleiri ferðir - sum skilst tí at fleiri av spælarunum á spanska landsliðnum til tað seinasta royndu at sannføra fótbóltssambandið um at halda fast í Lopetegui.
Julen Lopetegui tók við sum spanskur landsliðsvenjari eftir Vicente del Bosque í 2016. Síðani hann tók við, hevur Spania ikki tapt ein tann einasta dyst.
Ítróttarstjórin hjá spanska landsliðnum, Fernando Hierro, og U21-landsliðsvenjarin Albert Celades, eru í løtuni bestu boð upp á ein fyribilsvenjara.
Spania spælir sín fyrsta dyst móti Portugal fríggjakvøldið. Hini liðini í spanska bólkinum eru Iran og Marokko.
Kringvarpið vísir flestu dystirnar í HM-kappingini, sum byrjar í morgin, tá Russland og Saudia Arabia hittast.
Tað verður klokkan 16. Dysturin verður vístur í sjónvarpinum og á heimasíðu okkara.
Sí eisini


text:
Heimsmálini hjá ST og Føroyar
Fríggjadagin tann 23. februar frá kl. 08.45 til kl. 12.00 verður ráðstevnan "Heimsmálini hjá ST og Føroyar - hvørji eru tey 17 burðardyggu heimsmálini, og hvussu gera vit okkara part?" í Norðurlandahúsinum.
Í september 2015 settu Sameindu Tjóðir sær 17 mál, ið fevna um heimsins størstu trupulleikar, sum skulu loysast áðrenn 2030. Hesi fevna m.a. um at basa fátækradømi, veita øllum mat, rættin til góða heilsu, betri útbúgving, javnstøðu, burðardygga orku, minni ójavna, veðurlagsátøk og lívið í havinum. Hesi mál eru sett, tí mett verður neyðugt at loysa trupulleikarnar, so øll kunnu liva eitt gott lív nú og samstundis lata komandi ættarliðum heimin í góðum standi. Ein týdningarmikil partur av hesum risa átaki, er at spjaða boðskapin vítt og breitt, soleiðis at vit bæði saman og hvør sær kunnu gera okkara fyri at betra um heimin.
Á ráðstevnuni verður kunnað um ST-ætlanina, og hvussu tikið verður ímóti henni í Føroyum og Norðurlondum. Sjóneykan verður serliga sett á heimsmál nr. 14, sum snýr seg um havið og lívið i havinum, ið hevur so stóran týdning fyri Føroyar.
Skráin er hendan:
- Mogens Lykketoft
Visiónin handan ST-sáttmálan
- Aksel Johannesen, Løgmaður
Hvussu taka Føroyar av avbjóðingini?
- Anniina Kristinsson, umboð fyri Norðurlendska Ráðharran
Norðurlendsk átøk og samstørv
- Katherine Richardson, professari í havfrøði
Burardygga nýtslan av tilfeinginum í havinum
- Høgni Hoydal, landstýrismaður í fiskivinnumálum
Large Ocean Nations
- Ásmundur Gudjónsson, stjóri í NORA
Blue Fashion
- Poul Michelsen, landstýrismaður í uttanríkismálum
Altjóða leikluturin hjá Føroyum í samband við heimsmálini
Tiltakið byrjar sum nevnt kl 8.45 og endar kl 12.00.
Øll eru vælkomin, og tiltakið er ókeypis. Kortini er fyrimunur, um vit hava eina hylling á, hvussu nógv koma, og ynskja tí eina tilmelding á tjodveldi(at)ft.dk.
Meir um tiltakið sæst eisini á Facebook:
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Við greiðum mannagongdum, hollari prosjektleiðslu og neyvari góðskutrygging, veitir ArtiCon røttu dygd, rættstundis og fyri avtalaðan prís.
Í filminum greiðir Jón Sigurdsson, stjóri, frá um prosjektleiðslu. Evelyn Gaard, HTU, tosar um heilsu, trygd og umhvørvi. Og Niclas Joensen, fíggjarstjóri, vísir á týdningin at hava neyva góðskutrygging. Filmurin kann síggjast niðanfyri.
Sansir hava staðið fyri hugskoti, konsepti, storyboard og vegleiðing. Polar Films hevur staðið fyri upptøku, klipping og colorgrading.